apostrofe - Literatura Terminoen Hiztegia\n(grek. apostrophe , beste aldera itzuli; lat. aversio )\nPentsamendu figuren artean kokatu ohi den prozedura hori hitzalditik desbide ratze edo saiheste modu bat da, hizlaria edo idazlea bere hitzaldiaren hartzaile berezkoa ez den norbaiti edo zerbaiti zuzentzen zaio, bat-batean. Hasieran, Kintilianoren Institutio Oratoria ren arabera, judizio edo biltzar aurreko hitzaldietan erabilitako figura da, non hizlaria epailea ez den beste norbaiti zuzentzen baitzaio, akusatuari berari edo bertan ez dagoen norbaiti eta abar.\nApostrofearen adibide eredugarria da Zizeronen lehen Katilinaria: “Quosque tandem abutere, Catilina, patientia nostra?” J. A. Mogelek Versiones Bascongadas (1802) liburuan eginiko itzulpenean: “Noiz arteraino geroenean, Katilina, gaiztoa gotuko zara gure onegitasunaz?”\nApostrofea, pathos a eragiteko , entzulearen nahiz irakurlearen parte hartze emo tiboa bultzatzeko erabiltzen da. Entzulea edo irakurlea zuzenki hunkitzen du. Boka tiboaz baliatzen da, eta askotan inperatiboaz, hots, hizkuntzaren funtzio konatiboa eragiten duten elementuez; horiek erabiliz mintzatzaileak diskurtsoa bigarren pertso nari buruz zuzentzen du, enuntziazioan sarraraziz pertsona hori.\nHona hemen Axularren adibide bat: “Zoaz, nagia, xinaurriagana, eta konsidera itzatzu haren bideak eta bidex kak, joan-etorriak eta itzulinguruak, nekeak eta trabailuak, eta ikasiko duzu zuk ere nola behar duzun aitzinerat eta betiere bizi, ibili eta gobernatu.” ( Gero )\nPoesian, oso figura garrantzitsua da. Lizardiren Biotz-begietan liburuan oina rrizkoa da apostrofea, bereziki olerki batzuetan. Adibidez, “Bultzi-leiotik” poeman:\n“Oi, lur, oi, lur ! Oi, ene lur nerea!.. . Oi, goiz eme , parre gozoz ernea!... ”\nEdo, poema berean, izadiko edergarriak erakutsi ondoan, nekazariari zuzentzen zaiola:\n“Nekazari, gizandi bat iduri soroan zut: beiondeizula zuri!...”\nBeste figura batzuk ere apostrofe motatzat hartzen dira, jarrera teatral eta liri koa erakusten dute, otoi edo erreguzkoak, edo madarikaziozkoak, edo zin egiteko ak:\n- Inbokazio, deprekazio edo erregua, halako izaki bati dei egiten dion figura da, eta laguntza eskea edo otoia da; adibidez, poema baten sarreran Musei (Oihenartek) edo “Goi Arnasari” (Orixe) zuzentzea.\n- Exclamatio edo oihua izeneko figura ere bada, aditza bigarren pertsonan dagoela (“O , argi betikoa, zeure bakartadean zaudena, zeuk bakarrik zeure buruari ulertzen diozuna ...” Dante, Divina Commedia; Jainko-antzerkia, S. Onaindia, 1985)\n- Optazioa : nahi bat adierazten du; batez ere, era lirikoan; gurari hori gauzatzea gizakiaz gaindiko indarren esku dago. J. Miranderen “Eresi” olerkiak gudariaren heriotza eta birsortze gogoa adierazten ditu:\n“Aineza gal bizia goiz batez, iskiludun, ixil eta zutik guduan, lur zahar hunen maitez, mendietan etsaien eskutik. Ainendi hil gazterikan, nihaur, ikurrinik eta ikurrik gabe, ezpainetan otoitzik ez, burhau itzalik ez, baikor ez herabe.”\n- Exekrazioa: apostrofe mota honetan inoren aurkako madarikazioa egozten da. Etxahunen bertsoetan aurki daiteke adibide bat:\n“Jinkuak maradika beza Gaztelondo Topetia eta neskatila praubetan amorio ezartia batetan ezari nilakoz izan niz desprimütia egüzaitak egin zereitan / ordeñiaren haustia.”\n(Etxahun, “Ahaide delezius huntan”)\n- Obsecratioa (obsecratio edo obtestatio ): Jainkoa edo erlijioko gauza sakra tuak lekuko ipintzea da, zin edo lekukotasun adierazpenetan.\nApostrofe motatzat har daitezke imprecatio ak eta deprecatio ak ere. Horiek ere jarrera teatrala eta lirismorako joera erakusten dute. Bi irudi horietan elkarrizketa ageri da, alegiazkoa, tenka batean gertatzen dena, askotan etsaiarekin.


Laskorain Kirol Elkartea: 2008-02\nHelburu horrekin joango da bihar Laskorain, egun etxean galdu ez duen Izkepot arabarrari zor dion bisitan. Joanekoan majo kostata irabazi zioten tolosarrak azken minutuan Andonik sarturiko penalti bati esker eta orokorrean laudiotarren partidak emaitza estua izaten dute. Adibide gisa, denboraldian zehar bi gol edo gutxiagoz galdu dituztela bere partida guztiak.\nAsteak, Enekoren bizpairu hilabeterako baja ekarri digu, eskuin eskumuturreko eskafoidesa hautsiak bere onera etortzeak behar duen denbora hain zuzen ere. Hemendik, taldekide guztien animoak heldu arazi nahi dizkiot eta laster batean osatu dadila.\nEnekoren hutsunea, aspaldian gaixo izan den Amatriainek beteko du eta honi Domentxe, Arribi, Barriola, Telletxea, Saldias, Zabala, Gil, Zubillaga, Otxoa eta Telleria gehituko zaizkio.\nEspedizioa, arratsaldeko hiru terdietan irtengo da Usabalgo polikiroldegitik, partida sei terdietan hasiko delarik.\nFilialekoak, Ayeteko donostiar aski ezagunei, aurreko asteburuan liderrari irabaztea kasualitate hutsa izan etzela erakutsi nahi diete.\nNork: brolin Noiz: 12:56 No hay comentarios:\nLaskorainek 4 eta 5 galdu zuen Iturriondoren aurka baina hirugarren jarraitzen du sailkapenean\nFutbolaren arpegirik ankerrena ezagutzeko zorigaitza izan zuen Laskorainek joan den larunbatean Usabalen. Txapelketako talderik onenen artean dagoen Iturriondoren aurka egundoko ahalegina burutu eta gero, hogeitabat segunduren faltan 4 eta 3 irabazten zuen partida galdu egin zuen amaieran eta esku hutsik eta buru makur aldagelaratu behar izan zuten jokalari horitxoek.\nSailkapeneko hirugarrenaren eta laugarrenaren arteko neurketak ez zuen hutsik egin eta oso polita suertatu zen Usabalera hurbilduriko zalego ugaritsuarentzat. Nor baino nor, maila tekniko eta taktiko altuko partida erakutsi zuten talde tolosarrak eta bilbotarrak eta emozioa ere gainezka izan zen azkenerarte.\nLehen erdian ikastolakoak gehiago izan ziren, boxeoan aritu balira behintzat puntutan nagusi izan zirela lasai esan daiteke erratzeko beldurrikan gabe, baloiaren jabetza horitxoena izan baitzen eta gol aukera argienak ere bai. Eta hau markagailuan atzetik joatea tokatu zitzaiela ia beti, partida hasi eta berehala 0 eta 1 ipini baitziren Iturriondokoak eta Saldiasen banakoaren ondoren 1 eta 2 berriro.\nAtsedenaldia eta gero hogei minutu orekatuago ikusi ahal izan ziren. Bilbotarrek gora egin zuten bere jokoan eta aldea handiagotzeko pare bat aukera garbi izan zuten berkantxaratu eta segituan, baina Laskorainek gehien behar zuenean Barriola izan zen golegile Telletxearen pase zoragarri bat sareratuaz. Minutu luzez iraungo zuen binakako berdinketak jokoa parekatu zuen gainera.\nLau minuturuen faltan amaierarako eta gola edozein aldetara eror zitekenean, Saldias pitxitxi betigoseak sartu zuen 3 eta 2-koa. Une horretan etxekoentzat zailenak egina zirudien eta defentsa sendotuaz abantailari eustea gelditzen zen soilik. Baina hementxe egongo zen partidako gakoa, bizkaitarrek atezain jokalaria atera baitzuten min ikaragarria egin zielarik horitxoei.\nBi minuturen faltan hirunakoa egin zuten bilbotarrek atezain jokalariari eskerrak eta minutu baten faltan hamar metrotatik Telletxeak laskoraindarrak berriro aurretik ipini bazituen ere, bizkaitarrek berriro berdindu zuten partida 4 eta 4, hogei segunduren faltan eta atezain jokalari jokaldi berdinari eskerrak.\nPuntu banaketak ez zituen ikastolakoen itxaropenak eta anbizioak asebetetzen eta txapeldun handien moduan, azken segundu horietan garaipenaren bila joatea erabaki zuten laskoraindarrek, bilbotarren arma bera erabiliaz alegia: atezain jokalaria. Azken jokaldi honetan, posizioa fortzatu eta baloi erdibitu bat probokatu zuten horitxoek, erabakiorra gertatuko zena etxekoei eroriz gero eta kanpokoei eroriz gero berdin; bada kanpokoen alde erori zen, partida amaiera adierazten zuten turutarekin batera sartu zutelarik 4 eta 5-ekoa. Ez zen erditik ateratzeko ere betarik gelditu.\nPatuak oparitutako kolpea oso gogorra izan bada ere, perspektiba ezin gal dezake taldeak eta sailkapenean hirugarren jarraitzen duela jabetu behar du lehenbailehen, aurreko astean zuen postu berberan alegia eta liderrarengandik puntu bakar bat urrutiago. Denboraldiaren heren bat gelditzen da oraindik. Usabalen Javi delegatua, Alonso entrenatzailea eta Arribillaga, Zabala, Saldias, Barriola, Telletxea –haserako bostekoa-, Telleria, Gil, Murgi, Yustos, Zubillaga, Led eta Domentxe jokalariak izan ziren.\nBestalde, azpiko taldeak, 3-1 irabazi zion Zarautz K.E. kategoriko liderrari Igande goizez jokatutako partidan. Zarauztarren golari, Manexek, Unai Arcelusek eta Jon Otxoak eman zioten erreplika. Ea bide beretik jarraitzen duten!!\nNork: brolin Noiz: 10:19 No hay comentarios:\nNork: brolin Noiz: 13:31 No hay comentarios:\nLaskorainek 1-8 irabazi zuen Jarrillerosen aurka jokatutako norgehiagoka\nAurreikuspen eta hausnarketa guztiek kontrakorik iragartzen bazuten ere, aparteko nagusitasunez ebaztu zuen Laskorainek joan den larunbatean Portugaleteko Zubi-Alde polikiroldegiak planteatutako azterketa gogaikarria.\nEgungoak baino garai hobeak ezagutu dituen Jarrilleros historikoak, ezusteko bat baino gehiago eman izan ditu beti bere gotorleku korazatuan, honen adibide gisa, aurtengo txapelketa poltsikoratzeko faborito nagusia den Zierbena haundiak duela 4 aste Portugaleten jasandako jipoia azaldu bait genezake.\nPartida berehala ipini zen maldan gora horitxoentzat, bizkaitarren oinetatik irtendako kalitatedun konbinaketa batek Domentxeren atea zulatu bait zuen 1-0-ekoa ezarriaz elektronikoan. Norgehiagokaren itxurak eta jasotako lehen golak, banakako defentsatik, zonakako defentsarako aldaketa bat behartu zuen Alonso entrenatzailearen sisteman. Eraldakuntza honen ondorioz, ikastolakoek irrikatutako erosotasun defentsiboa eta izpiritu erasokorra aktibatu ziren berehala, izan ere, ondorengo minutuetan tolosarrak zapalgailu baten moduan pasa bait ziren bere aurkariaren gainetik. Telleria zilarrezko beltxargak, Gil TDI-ak birritan eta Telletxea areto futbolaren katedratikoak, 1-4-koarekin biratu zuten markagailua atsedenaldiaren aurretik.\nBizkaitarrek gogotsu eta lehiakor ekin zioten bigarren zatiari, baina Gilek aldea areagotu zuen gipuzkoarren mesedetan. Gol honek, Gilen arratsaldeko “hat-trick” partikularra suposatzeaz gain, arerioaren itxaropen guztiak zapuztu zituen. Jarrillerosekoek, nabarmenki jeitsi zituzten besoak eta tolosarren esku utzi zuten ekimen osoa. Telletxeak beste bi golei esker eta Barriola puxika margolariak, markagailua itxi zuten 1-8-ko azken emaitzarekin, Telletxeak ere, beste “hat-trick” bat lortu zuelarik.\nGaraipen honekin, hirugarren postuan darraite Alonsoren mutilek, eta datorren astean Iturriondo laugarren sailkatuaren bisita jasoko dute Usabalgo polikiroldegian txinparta eta indarrez betea gertatzeko osagai guztiak dituen talka batean. Bere jarraitzaile hurbilenarekin behin-betikoa izan daitekeen aldea irekitzeko aukera paregabea izango dute beraz laskoraindarrek.\nLarunbatean, Portugaletetik garaile, Alonso entrenatzailea, Javi delegatua, Domentxe, Telletxea, Saldias, Barriola, Otxoa, Ekhi, Gil, Telleria, Zabala eta Arribilaga jokalariak atera ziren.\nFiliala bestalde, esku hutsik itzuli zen Lazkaotik bertako taldearen aurka 5-4 galdu ondoren.\nNork: brolin Noiz: 9:17 No hay comentarios:\nBihar, larunbata, arratsaldeko sei terdietatik aurrera, Laskorainek, ikastola garaiko azterketa final bat balitz bezela ekin beharko dio, eskarmentu eta esperientzi haundiko Jarrillerosen aurkako partidari.\nParean, lehenengo itzulian tolosarrak majo estutu zuen taldea aitzaki, autobusean igo orduko konzentrazioa eskatu die norgehiagoka armailetatik ikusi beharko duen Jorge Mourinho entrenatzaileak. Horretarako, estratejia jokaldiak errepasatzea pentsatu du.\nAstean zehar gaixo egon den Gorka Amatriain, lanari ezin uko egin diezaion Iñigo Murgi eta lesioaren tunel ilunaren amaiera dakusan Eneko Yustos, baja izango dira. Hauek ordezkatuko dituzten ondorengo taldekideak eramango ditu, beraz, Jorgek: Arribillaga, Barriola, Domentxe, Gil, Otxoa, Saldias, Telleria, Telletxea, Zabala eta Zubillaga.\nNahi duenarentzat, espedizioa hiru terdietan aterako da Usabalgo polikiroldegitik (Tolosara itzulera gaueko hamarrak inguru).\nBestalde, azpiko taldeak, Solasten Lazkao goierritarraren aurka neurtuko ditu indarrak. Ea, hiru puntuekin itzultzen diren, bai nagusiak, baita probintzialekoak ere.\nNork: brolin Noiz: 9:05 No hay comentarios:\nLaskorainek 7 eta 4 irabazi zion Allerruri eta hirugarren jarraitzen du sailkapenean\nAurreko asteburuan Gernikan Beti Arinen aurka pairatu porrotarekin ihauterietako faktura garestia ordainduta, Laskorainek Lezoko Allerruren bisita jaso zuen pasa den larunbatean Usabalen. Estadistikei jaramon eginez gero, oso partida zaila zen horitxoentzat, aldez aurretik etxean sekula ez baitzuten garaitu talde lezotarra. Aurten ordea, Alonsoren mutilen maila altuko partida baten ondorioz, hiru puntuak Tolosan gelditu ziren.\nDerbia uste bezain gogorra suertatu zen. Egia da, aurreko derbietako legez horitxoek areto futbol gehiago dutela frogatu zutela, lezotarrak baino hobeak direla eta honegatik bukatuko dutela beste behingoz sailkapenean aurrerago; baina hau bezain egia borobila da, lezotarren joko fisiko, zalapartatsu eta lehiakorrarekin katiatu egiten direla laskoraindarrak.\nNorgehiagoka horitxoen kontrolarekin hasi zen espero bezela. Baloiaren jabetzan nagusi, iniziatiba eta jokua etxekoek ipini zuten lehen zati guztian zehar. Lezokoek estratejian eginiko estraineko golari bikain erantzun zioten gainera, Telletxeak lehendabizi eta Saldiasek ondoren berehala ipini baitzuten 2 eta 1-koa eta lehen golaren klon bat izan zen Lezotarren binakoak ez zuen zorionez ezertxo ere aldatuko neurketa.\nIkastolakoen nagusitasuna, erremediorik gabe islatuko zen markagailuan ere atsedenaren aurretik, Laskorainek dituen hiru golegile mosketeroek, Saldiasek, Telletxeak eta Barriolak gol bana sinatuko baitzuten. 5 eta 2 aldageletara, aurten bai azkenean, hiru puntuek seguru ziruditen.\nBigarren zatian ordea, eta lehen minutuetatik txiripaz irten ziren arren bizirik lezotarrak, gol aukera dezente erratu baitzituzten horitxoek, gauzak goitik behera aldatu ziren. Kontaktoan oinarritutako jokoari eskerrak, arbitroei eginiko protestek sortutako tentsioari eskerrak, piskana piskana horitxoen jokoa itzaltzen joan zen lezotarrena pizten zihoan bezalaxe. Bi gol egiteko gai ere izan ziren kanpokoak eta gezurra bazirudien ere, azken minutuetara partida erabat berdinduta iritsi zen.\nAzken minutu erabakior horietan horitxoek erreakzionatu egin zuten berriro, erreakzioaren detonatzailea Lezotarren ahalegin ikaragarria alferrikako bihurtzen zuen Barriolaren 6 eta 4-koa izan zelarik. Hemendik aurrera partida berera itzuli zen, kolore horitxoa izan zuelarik berriro nagusi. Hiru minuturen faltan gainera Saldiasek zazpigarrena sartu zuen, hat-tricka osatuaz. Goraipatu Saldias pitxitxiak 18 partidatan 27 gol sartu dituela dagoeneko, eta hau bere hamabosgarren denboraldia dela aurtengoa goiko taldean. Txalotzekoa benetan kapitainarena.\n40 punturekin jada Laskorainek hirugarren darrai sailkapenean eta datorren larunbatean Portugaletera bidaiatu beharko du Jarrillerosen aurka jokatzeko. Usabalen protagonista eta garaile Javi delegatua, Alonso entrenatzailea eta Arribillaga, Giller, Barriola, Telletxea, Saldias –haserako bostekoa-, Telleria, Gil, Otxoa, Murgi, Zubillaga eta Domentxe jokalariak izan ziren.\nFilialak, berriz, lehenengo zatian bakarrik eutsi zion Zurt Taberna talde indartsuari eta azkenean 4-8 galdu zuen.\nNork: brolin Noiz: 10:02 No hay comentarios:\nPasa den astean jokatu zen 21 urtez azpiko autonomien arteko txapelketan, Beñat Telleria laskoraindarrak hartu zuen parte Euskal Herriko selekzioarekin.\n"Beltxarga", fin aritu zen sailkapeneko taldean, Melilla eta Murtziaren aurka jokatu partidetan. Lehenengoak 5-1 eta bigarrenak 5-4 menderatu zituzten, urrenez urren. Final aurrekoetan berriz, Andaluzia boteretsuaren aurka, belauna makurtzea besterik ez zitzaien geratu, azkeneko 7-2-ko emaitzak argi adierazten duen bezela.\nFinala, Madril eta Andaluziako konbinatuak jokatu zuten eta, sailkapeneko taldean gertatu bezela, lehengoak gailendu ziren 4-1-eko emaitzarekin.\nGolik sartu ez bazuen ere, minutu garrantzitsuak dastatzeko aukera izan zuen jokalari horitxoak, esperientzia polita eta aberasgarria ezpairik gabe.\nBestalde, lehenego B nazional mailako taldean, sailkapenean aldaketa txiki bat izan da. Elorrioko-Beti Arin partida, bostnako berdinketarekin amaitu bazen ere, kanpoko taldeko irregulartasun batek, etxekoen aldeko 6-0-eko azken emaitza ekarri du. Beraz, Elorriokok bi puntu gehiago ditu orain eta Beti Arinek, aldiz, puntu hura galdu du.\nNork: brolin Noiz: 9:12 No hay comentarios:\nDenboraldi hasiera bikaina zeraman Laskoraini, Lezoko Allerruk hirugarren jaurdunaldian porrota zer den erakutsi zion eta oraingoan tolosarrek odolkiak ordainetan emateko prest zelairatuko dira.\nHorretarako, aurreko astean egin zituzten akatsak saiesten ahalegindu eta beraien betiko jokoa eginaz arerioa gainditzea espero dute. Bi taldeen arteko leihak oso berdintsuak suertatu ohi dira eta gainera horitxoak ezin izan dituzte behin ere tolosan lezotarrak mendean hartu.\nBeraz, zalegoaren animoak eskertuko dituzten Amatriain, Arribillaga, Barriola, Domentxe, Gil, Murgi, Otxoa, Saldias, Telleria, Telletxea, Zabala eta Zubillaga deitu ditu Jorge Alonso entrenatzaileak.\nPartida, bihar larunbata, arratsaldeko seiretan izango da Usabalgo Polikiroldegian. Aurretik, lauretan, filialak aurreko postuetan dabilen Zurt Taberna izango du aurkari.\nNork: brolin Noiz: 12:17 No hay comentarios:\nJakina da tolosarrek Iñauterietan mozorrotzeko duten abilezia, baina festetan ezezik, kantxan egiteko aukera ere izan zuten. Beti Arin talde zornotzarrak, talde on eta txar batek duen itxura ikusteko aukera izan zuen, lehen zatian jantzita zuen onaren mozorroa erantzi eta txarrarena jantzi zuenaren taldearena hain zuzen.\nSailkapeneko azken taldea zenari zor zion bisita ikastolako taldeak eta hasierak itxura ona zuen arren (0-1 zortzigarren segundurako eta 0-2 bigarren minuturako), bestelakoa suertatu zen amaieran 4 eta 3-ko azken emaitzarekin.\nHolakoetan izan ohi denez, Iñauteriak medio, azkeneko taldea arerio eta aldeko emaitzarekin, bigarren zatian horitxoen erlaxazioa iritsi zen. Eta bai garesti patu ere.\nAkatsak nagusitu ziren horitxoen artean, non nahi eta edonork egiten zituen. Konturatzerako berdinketa lortu zuen etxeko taldeak eta hori nahikoa ez bazen, hiru minuturen faltan aurretik jartzea ere.\nOrduan, atezain jokalariaren errekurtsoa baliatzen saiatu ziren kanpokoak, baina ordurako alperrik zen. Ondorioa: azken sailkatuaren aurka porrota.\nBatere fin ibili ez ziren Domentxe, Barriola, Gil, Saldias, Telletxea (2), Zubillaga (1), Telleria, Amatriain eta Arribillagarekin batera, etxerako bidaia luzea izan zuten Jorge Alonso entrenatzailea eta Javi delegatuak.\nAzpiko taldeak ere, ezin izan zuen Makax gainditu. Azken emaitza 5-3.\nNork: brolin Noiz: 8:43 No hay comentarios:\nIñauterietan buru belarri gabiltzan honetan ezin da ahaztu aste honetan ere 3 puntu balio duen partidua jokatu beharra dutela gure mutilek.\nOstegun gizeneko ajea pasatuta eta ostiral mehean zintzo zintzo etxean geratuta honako jokalariek osatuko dute Gernikara joango den deialdia: Unai Domentxe, Mikel, Iker, Andoni, Joseba, Gorka, Unai Barriola, Ekhi, Giller eta Beñat.\nJorge entrenatzaileak hiru baja izango ditu Beti Arinen aurkako partidurako: Eneko, Joniko eta Iñigo. Lehenengoa bere eskumuturreko lesioarekin bueltaka dabilelako oraindik eta azken biak lan egin beharra dutelako.\nEa ba gure mutilak 3 puntu poltsikoratuta itzultzen diren eta Iñauteriak gustora pasatzeko parada izaten dugun.\nBigarren taldeak ere etxetik kanpora jokatuko du bere partidua bigarren itzuliari hasiera emango dion 16.n jardunaldi honetan. Makax taldea izango du aurkari.\nNork: Laskorain K. E. Noiz: 15:13 No hay comentarios:


Nola aldatzen diren gauzak, kamarada!!! | baztango haizegoa\n« Amaiur biotzean.\nParkour Baztan. »\nNola aldatzen diren gauzak, kamarada!!!\nurtarrila 10, 2009 egilea baztangohaizegoa\nBerriki Olentzerok oparitutako liburua irakurri dudan ondoren, Hertzainaren kamarada abestiaren “Nola aldatzen diren gauzak , Kamarada!” esaldia etorri zait burura.\nOparitutako liburua, 2001an argitaratua baino 1890 urteko fascimil bat da, Noticias y datos estadisticos del noble valle y universidad de Baztan izenburua dauka eta egilea Manuel Irigoyen y Olondriz Aniztarra da. Miguel garai haietan balleko (araneko) idazkaria zen eta “dedicatorian” erraten dun bezala, liburuaren hasierako ideia Baztango balleko historioa idatzi nahi zuen. Hortarako bere esku dauden diolumentoz (udalakoak) baliatuko da, baiño hondarrian soilik historiako pasaje batzuk kontatu edo bilduko ditu, hortaz liburua “noticias historicas” edo halako zerbaitean bihurtzen dela aipatzen digu.\nNoticias y datos estadisticos del noble valle y universidad de Baztan\nBaztan hitza –uno alli , o todos uno- erran nahi du, hauxe da Baztan bat dela, badiren 29 jauregi / dorretxe, 14 elizak, denak bat direla, famili edo “casa solariega” (leinu exe) bat bakarra dela. Guzti hau, sententzia , idazki hisroriokin eta udalako berzte paperekin dokumentazen du…Lope de Vega poema batekin apainduta ta guztiz.\nBalleko armarriarekin segitzen du, hemen armarriaren jatorria Juan Goienetxeren “Executoria de la nobleza, antigüedad y blasones del Valle de Baztan” agertzen den bersioa azaltzen du. Bertsio hontan xakelatutako armarria ” Navas de Tolosa-ko” batailatik aunitz lehenago izango zuen jatorris. Antso Gartzes IV “el de Peñalen” (1054 – 1076 ) erregeak, frantsesen eraso batez salbatzeagatik, baztandarrei emanen ziena.\nBertze sententziekin, dokumentu eta “hijosdelgo ” (hidalgoak) buruz, Baztango lurrez, mugaz, bla, bla, bla… jarraitzen du. Tarte hontan eta “nobleziaren” gakoa nabarmentzen du, 1440 bailara JuanII Nafarroko erregeari (bera ez zen izan behar baizik bere semea Karlos Vianako printzea) irabazten den sententzia aipatuz. Baliatuz aspalditik baztandarrak bat zirela, eta hori 1336tik (data hori aipatzen du) beinpin dokumentatuta dagoenez, Baztan erreinuko 12 familietako bat delako eta hori bera ia biurtzen diela hidalgotan (nobleak). Nobleak izanda beren lurrak inpostuz libre daude (ez dira petxeroak) eta hortaz ezin du Juan II.ak bazteandarrei bere lurrengatik impostuak kobratu edo kobratzen ahal.\nSentenzia honen garrantzia, legalki baztandarrrei hidalgoak direla aitortzen die da eta gizaseme guztiak aukera daukatela bere etxean xakedun armarria paratzea, nor edo zer den izan arren; jauntxoa, argiña, nekazaria…\nLehenego atal hau akitzeko, Urdazubiko monastegiko korrespondientzia batzukin eta miserikordiako historiarekin jarraitzen du (orain xarrenetxea erraten duguna). Zarretxea noiz eta nola ereiki zen, nola hasierako “miserikordistik” (Kuarteleko zelaian zegoen) XIX. mendearen erdian D.Francisco Joaquin Iriarte elizgizonak, diru mordo bat ematen dula behartsuak leku bat izateko eta gaur dagoen eraikuntza egiten dela…\nZarretxea XX.mende hasieran. postala.\nKontatzen digun bertze pasarte historiko bat Arizkungo kombetuaren lehenengo harria patu zen eguna da. Nola 1731ren Ekainaren 19an eta Juan Bautista Iturralde , Murilloko markesa, Haciendako gobernadorea (espainako Felipe V haciendako ministroa izan zen) arizkundarrari esker konbentua , bera jaio eta bere aiten izandako lurretan ereikiko zen. Egun horretan egon ziren zelebritate guztiak, obispoak… aipatzen ditu eta baita ere barruan egongo ziren 20 monjak jakineratzen gaitu.\nBigarren atala “Personajes notables naturales y oriundos de Baztan” izena du eta hemen tituloa dion betzala Baztanmto “zelebritiak” ezagutzen digu (denak militarrak, elizgizonak edo espainako kortean ibilitakoak). Nagusiki bat bereizten du. Erratzuko Lorenzo Irigoyen Dutari, Buztiniaga etxekoa 1712 sortuta. Erratzutarraren bizi guztia kontatzen du, ze ikasi zun, non ….eta doike! bere meritua. Iruñeko apezpikua izan zen, egin zituen gautzen artean Errazuko elizaren kaustroa nabarmentzen digu, bere hileratzean, 1778an izan zela Madrilen enteratu zirla, jende pila egon zela… argitzen gaitu. Istoria bere bizitza kontatzen dun poemario luze batekin akitzen du, hori bai lehenago, “santa fama”koa izan zela eta ” para que sea canonizado siendo asi venerado en los altares para honra y gloria y protección de este valle” erten digu . Nire ustez, idazlea eta obispoak familia zirela (Aabizen berbera) eta baita ere uste dut, ez zela kanonizatua izan!\nApezpikuaren biografia ondoren herriz herriz, herriko ospetsuak aipatzen ditu; militarrak, ,brigadierrak, koronelak , tenientes de la orden de santiago…Adibidez, Elizondoko Pedro Mendinueta, Isteconeaco semia, “Virrey de Santa Fe Capitan General de los Reales Ejercitos”… horrela pilaka, Kanonigoak , markesak… Azpilkuetakoak, Lekauzkoak Gartzaingoak….\nGehien bat, personai “ospetsu” hauek 1650- 1800 garaietakoak dira, denek Jauregietako semiak, eta aunitz “segubdonak”, seme nausia zenez etxaldearekin gelditzen zena, bertziak, erlijio karrera edo militar karrera aukeratzea geldituko zaie.\nEta liburutxoa irakurrita, burura galdera bat etortzen zait! Zenbat urte ote darama aran hau, militar, ministro, apezpiku…eman gabe? …ba hori, nola aldatzen diren gauzak, kamarada! (eskerrak).\nPost haue egiteko erabili den materiala:\n“Noticias y datosestadisticos del noble valle y universidad de Baztan“ liburua (1890). Manuel Irigoyen Olondriz.\nElizgizonak, Gertakizun historikoak, Uncategorized, XVIII Nafar ordua-La hora Navarra-n argitaratua | Laburpen hitzak Goienetxe, Manuel Irigoyen y Olondriz, Miserikordia, Noticias y datos estadisticos del noble valle y universidad de Baztan, zarretxea | Utzi erantzun bat


Memoria Eguna 2017 - Villabonako Udala\nZu hemen zaude: Albiste nabarmenak Albisteak Memoria Eguna 2017\nMemoria Eguna 2017\nPost 2017 Azaroa 10\nVillabonako Udalak, Giza Eskubideen eta elkarbizitzaren alde dihardu lanean. Iragana ez ahaztu eta eta gure herriko memoria berreskuratzeak duen garrantzia azpimarratzen du bizikidetzaren eraikuntzarako. Memoriaren egunak gizarte osoak, eta bereziki biktimek, jasando ondorio lazgarriak ez ahazteko hizpide dugu.\nBizikidetza eraikitzean, biktima guztiei gure elkartasuna eta hurbiltasuna adierazten diegu. Etorkizuneko bizikidetzaren oinarri sendoak finkatzeak elkarlana eta batzen gaituen hori aztertzea eta horri heltzea suposatzen du. Bide horretan, euskal gizarteak bizi izan dituen eta bizi dituen egoera zail guztiak bere konplexutasunean aztertu beharrean gaude, errealitate anitzei erreparatuz, erantzun bateratuak emateko gai izan gaitezen.\nEgia, aitortza eta erreparazioa. Gure herriko biktima guztiei, hau da, giza eskubideen urraketak pairatu zein pairatzen dituzten pertsona guztiei, gogora ekarriz, aitortza eman nahi diegu eta ez errepikatzeko bermea aldarrikatzen dugu.


Aiaraldeko Mugimendu Feminista: "Borroka egun izugarria lortu dugu" - Amurrio - Aiaraldea.eus\nIzar Mendiguren Cosgaya 2020-03-08 21:28\nAmurrion izan da Aiaraldeko Mugimendu Feministaren eskualdeko mobilizazioa. Ehunka lagunek egin dute bat manifestazioarekin.\nEhunka lagun atera dira kaleetara martxoaren 8a dela-eta, egun osoan zehar. Aiaraldeko Mugimendu Feministak egitarau oparoa prestatu du tokian toki. Eskualdeko manifestazioa izan da mobilizazio nagusia. Hala, 18:00etan abiatu dira Amurrioko gaztetxetik. Ekimenez betetako ibilbidea osatu dute partaideek. Batetik, indarkeria matxistak eraildako emakumeak izan dituzte gogoan Amurrioko epaitegian. Ildo beretik, feminismoaren aldarriak oso presente egon dira. Horren adibide dira neska gazteek burututako ekimenak:\nEmakume erailak gogoan izan dituzte Amurrioko justizia epaitegi aurrean #M8Aiaraldean pic.twitter.com/WfImW0tb1n\nAiaraldeko manifestazioa hasi berritan neska* gazteek ekimena egin dute #M8Aiaraldean pic.twitter.com/hXF1lfd2HZ\nSan Anton plazan bukatu da manifestazioa. Ez edonola, gainera. Izan ere, akelarrea egin dute neska gazteek. Aiaraldeko Mugimendu Feministaren azken urteetako irudiekin osatutako ikus-entzunezkoa jarri dute ondoren.\nAkelarrearekin hasi da @AiaraldekoMF ren ekitaldia. Amurrioko San Anton plazan jendetza batu da #M8Aiaraldean pic.twitter.com/Y6f5uq56zw\nHizlariak igo dira oholtzara segidan, eta eraldatzeko beharra azpimarratu dute: "Jendarte eredu hau bizigaitza da pertsona gehienentzat, batez ere, emakume eta genero disidenteontzat, eta jasanezina planetarentzat. Greba feministetatik greba orokorrera joan ginen, eta gaur borroka egun izugarria lortu dugu".\nDuela 5 urte sortutako Emakumeen Mundu Martxa ere izan dute hizpide, Euskal Herrian datozen hilabeteetan presente egongo den dinamika izango baita. Azkenik, feminismoa saretzen jarraitzeko konpromisoa berretsi dute: "Gaur eta beti, eskuin mutur zaharkitu, misogino eta homofoboari aurre egingo diogu, aurrean izango gaituzte".


osasuna Archives - Page 23 of 30 - Zientzia Kaiera\nIker Badiola Etxaburu Bizimodua azkar eta sakon aldatu digute XXI. mende honen hasieran gertatzen ari diren teknologia-aurrerapenek. Horrela gertatu da herri garatuak deritzen hauetan, eta ohi ez bezalako abiadura bizian gainera. Hori guztia dela eta, nik uste dut une hau bereziki egokia dela, Roseto efektuari buruz biologia eta antropologia-hausnarketak egiteko.\nRoseto izeneko herria txikia da eta Pennsylvanian dago (AEB). […]\nAmaia Portugal Frantzian, herritarren %41ak ez du uste txertoak seguruak direnik; Bangladeshen, aldiz, %1ak baino gutxiagok. Txertoekiko Konfiantzaren Proiektuak munduko 66.000 lagunen artean egin du inkesta. Gizartean segurtasunarekiko konfiantza eraikitzeko lan egin behar dute erakundeek, ikertzaileek berretsi dutenez.\nZientzia Kaieran, txertoek eman egiten dutela aldarrikatu izan dugu. Txerto bidez eragotzi daitekeen gaitz batek jota hiltzeko arriskua hamar aldiz handiagoa […]\nAldakako eta eskumuturreko hausturek adineko pertsonetan zer eragin duten neurtzeko asmoz, etorkizuneko azterketa bat egin dute UPV/EHUko Medikuntza Prebentiboa eta Osasun Publikoa saileko ikertzaileek. Aurkeztutako ikerketaren arabera, adineko pazienteen suspertze funtzionala ez da hausturaren ezaugarrien oso mendekoa. Izan ere, adinekoek haustura batetik suspertzeko duten gaitasuna, haien egoera fisiko eta sozialarekin lotura handiagoa du, gaitzarekin baino.\nPertsona adinduen erorketak eta hauek […]\nAdrian Alvarez Aitor Oteiza elgoibartarrak eta Irune Martinez ermuarrak aplikazio bat garatu zuten 2014an 50 urtetik gorako pertsonen narriadura kognitiboa oztopatzeko. Bi ekintzaile gazte hauek elkar ezagutu zuten Ermuako Izarra Center-en, biek egitasmo bera partekatzen zutelako: nagusientzako aplikazio bat garatzea. Iruneren hasierako ideia paperezko joko antzerako bat garatzea zen, berak pedagogoa izanda digitalean egiteko erremintatarik ez zeukalako, baina, Aitor ezagutu […]\nAmaia Portugal Langabezia, ospitaletan egindako gastu publikoa eta minbiziak eragindako heriotzak elkarlotu dituzte ikerketa batean. Hiruon artean kausa-ondorio zuzena ote dagoen ezin izan dute egiaztatu, baina lotura kronologikoa agerikoa da. Izan ere, enpleguan izandako gorabeherek bat egiten dute, denboran, minbiziagatiko hilkortasunean gertatutako aldaketekin. Zorionez, lotura hori eten egiten da, osasun zerbitzu publiko eta unibertsala dagoen herrialdeetan.\nBai, krisiak hil egiten […]\nAzkenaldian modan jarri da glutenik gabeko dieta eta zeliakoak ez direnek ere jarraitzen dute, baina ba al du zentzurik horrek? Zer da gaixotasun zeliakoa, nola sortzen da eta zenbat jendek pairatzen du?\nGaurko elkarrizketan UPV/EHUko Ainara Castellanos ikertzailearekin aritu gara gai honetaz gehiago jakiteko.\n‘Zientzialari‘ izeneko atal honen bitartez zientziaren oinarrizko kontzeptuak azaldu nahi ditugu euskal ikertzaileen […]\nAmagandiko edoskitzea jaioberriak eta haur txikiak elikatzeko modu natural eta fisiologikoa da. Horrez gain, amagandiko edoskitzea osasunean gehien eragiten duten prebentzio jardueretako bat da: ekitatea sortzen du osasunean, ingurumena babesten du ez baitu eragiten bularreko esnearen ordezkoak ekoitzi, garraiatu eta erabiltzeagatik sortzen den kutsadurarik. Hala ere, oso informazio urria dago amagandiko edoskitzearen prebalentzia tasen inguruan. UPV/EHUko Gloria Gutiérrez de Terán […]


Mugikortasun mahaia sortuko dute Bergaran - Bergara - Goiena.eus\nMugikortasun mahaia sortuko dute Bergaran\nMaialen Torres 2014-12-19 12:00\nEguazteneko VI. Kirol kontseiluan, motorizatu gabeko bideak izan zituzten hizpide, martxan diren proiektuak azaldu zituzten udal ordezkariek eta euren ekarpena egitera gerturatutako hainbat herritarrek, Itziar jauregian.\nOrain arte egindako proiektuen azalpenarekin ekin zioten bilerari. Batetik, iragarri zuten Antzulatik Bergarako sarrerara eta Elorregitik Labegaraietara doazen bidegorri zatiak maiatzerako amaituko dituztela. Hori bai, bigarren tarte horren azken 500 metroek denbora gehiago hartuko dute, tartean lurren desjabetzea egin behar delako. Bestetik, gogora ekarri zuten azoka pareko bidegorri zatia ere amaitzear dela, eta era beran, hamar bizikleta aparkaleku berri jarri dituztela herritarren esku.\nEtorkizunari ere begiratu zioten, bi proiektu berri aurkeztuz. Lehenak herriaren sarreratik autobus geltokirako bidea egingo du, eta besteak, berriz, herria zeharkatuko du, Gihartsu gimnasiotik, San Lorentzoraino. Proiektuen dimentsioa ikusita, lehentasunak finkatzea ezinbestekotzat jo du Ugarteburuk, baliabideak "mugatuak" direlako.\nOrain arte kirol eta hirigintza arloetako ordezkariek, udaltzaingoarekin elkarlanean landu dute gai hori, baina aurrerantzean lanean jarraitzeko, mugikortasun mahaia sortzea erabaki dute. Gainera, bilera horietan ordezkaritza zabalagoa biltzeko asmoa dute, eta besteak beste, ingurumen, turismo, hezkuntza, obra eta zerbitzuetako ordezkariak batuko zaizkio lan taldeari.\nMugikortasun mahaia martxan jartzen denean, arlo horretako proiektu guztiak bilduko dituen plana aurkezteko asmoa dute. Plan hori, ordea, "irekia" izango da, Ugarteburuk azaldu duenez. Izan ere, ez dute Udalaren ikuspuntuarekin bakarrik aurrera egin nahi, eta horregatik, oraindik nola egingo duten zehaztu ez badute ere, herritarren ideiak bilduko dituzte. Kontseiluan bertan ere jaso zituzten ekarpenak, eta besteak beste, seinalizazioari, araudiari, eta bidegorrien diseinuari buruz aritu ziren.


Aurrekoa Azaroa 18 Larunbata Hurrengoa\nAzaroa 18 • 17:00 • AIETE K.E. (Aiete) Literatura\nHaurren Egun Unibertsalaren harira, haurren eskubideak, naturarako eskubidea eta aniztasunaren kontzeptuak uztartuko dira antzerki honetan. Familian gozatzeko saioa izango da.\nAzaroa 18 • 09:00 • Eliza kalea (Loiola-Martutene) Kultura +\nTxango gidatua, Marko Sierrarekin.\nDrag-e uraren bila, Logela Multimedia\nAzaroa 18 • 18:00 • Gazteszena (Egia K.E.) (Egia) Euskaraz\nInformazio gehiago: Logela Multimedia\nAzaroa 18 • 17:00 • San Telmo Museoa (Parte Zaharra) Erakusketak\nAzaroa 18 • 18:00 • Tomasene K.E. (Altza-Larratxo) Euskaraz\nAEB. Dirección: Nicholas Stoller, Doug Sweetland.\nMontaña Cigüeñan aspaldidanik mundu guztiko gurasoei jaioberriak bidaltzen dizkien zikoinak bizi dira. Orain, mundu mailako internet konpainia baten fardelak banatzen dituzte. Konpainiako zikoina-banatzaile onena, Junior, igoera bat lortzeko zorian da bainan ustekabean Umeak Egiteko Makina martxan jarriko da eta ondorioz, baimendu gabeko neska zoragarri bat jaioko da...\nInformazio gehiago: Zikoinak (Storks, 2016)\nNigan, ispilu batean bezala, Petti, Irati Jimenez\nAzaroa 18 • 19:00 • Lugaritz K.E. (Antiguo-Ibaeta) Literatura\nNigan, ispilu batean bezala errezitaldi musikatua eta performatua da. Ispilua aitzakiatzat hartuta, literaturari, idazleei eta idazteari buruzko gogoeta umoretsu, ironiko eta gaiztoa. Irati Jiménezen hitzek eta Petti musikariaren gitarra doinuek bat egingo dute emanaldian.\nBageraren 25. urteurrenaren ospakizuna\nAzaroa 18 • 12:00 • Euskara +\nBageraren 25. urteurrena ospatzeko, Bagera Elkarteak egunean zehar antolatu ditu hainbat jarduera.\nFilosofia zuzenean: sinposiotik palestrara\nAzaroa 18 • 19:00 • Tabakalera (Egia) Literatura\nFilosofia kale eta plazetatik aldendu dela esan ohi da, hain zuzen ere, Antzinako Grezian sortu zen lekuetatik. Galdera filosofikoek, hala ere, interesa pizten dute askorengan. Hori frogatzeko, sei filosofok gaur egungo zenbait gairi buruzko argudio kontrajarriak azalduko dituzte, labur eta zuzen, hiru eztabaidatan: umorearen eta zentsuraren mugak, normaltasunaren kontzeptua eta gizaki ez diren animaliekiko tratua.\n*Aurkezlea eta moderatzailea: Ekai Txapartegi. Partehartzaileak: Belen Altuna, Alba Amilburu, Agustin Arrieta, Melania Moscoso, Maddi Nazabal eta Mikel Torres.\n*Pentsatu! Jaialdiak sustatutako ekitaldia, EHUkultura eta UPV/EHUko Gipuzkoako Campusarekin elkarlanean.\nAntzerkia: inor ez dator\nAzaroa 18 • 20:10 • Antzerkia eta Dantza\nAzaroa 18 - 19 • • Zinema


Hemen da Donostiako Aste Nagusia — Gaztezulo\nHemen da Donostiako Aste Nagusia\nHemen da Donostiako Aste Nagusia https://www.gaztezulo.eus/albisteak/hemen-da-donostiako-aste-nagusia https://www.gaztezulo.eus/albisteak/hemen-da-donostiako-aste-nagusia/@@download/image/20108134472Trinitateplaza.jpg\nOhiko kanoikadarekin hasiko da larunbatean, hilak 14. Aurten, bost zinema zuzendarik botako dute. '80 egunean' filmeko zuzendari Jose Mari Goenagak eta Jon Garañok, Pablo Malok, Borja Cobeagak eta Ione Hernandezek.\nSu artifizialak, erraldoi eta buruhandiak, txarangak edota hainbat lehiaketa ez dira faltako festetan. Aldaketarik badago: Pasealeku Berrian ez da dantzaldirik izango, Udalaren arabera azken urteetan jende gutxi elkartzen zelako bertan. Dantzaldien partez, Zurriolako terrazetako DJ emanaldiak indartu egin dituzte. Dena dela, piraten eskutik dantzaldiak izango dira: Tximeleta eta Trakets taldeak izango dira La Flamenkan Trinitate plazara- astelehenean eta ostegunean, hurrenez hurren.\nKontzertuei dagokienez, larunbatean izango da Bebe, Ze esatek! eta Sorkun&Pataren emanaldia, Trinitate plazan bertan. Sarrerak salgai daude. Bestalde, piratek iragarri dutenez, Arramazka, Blaka eta Nazidos para Joder aukeratu dituzte Musika Lehiaketan eta hiru talde horiek joko dute asteartean, Trinitate plazan bertan. Kontzertu guztien berri duzu GAZTEZULOren agendan.\nAskekintza elkarteak, bere aldetik, iragarri du kontzertuen beste gune nagusian, Saguesen txosna begetarianoa izango duela. Egunero 20:00etatik aurrera zerbitzatuko dituzte ogitartekoak. Animalien Eskubideen Aldeko Elkarteak manifestaziora deitu du igandean, 18:00etan, zezenketen aurka.\nHona hemen, jaigune nagusietako batzuk:\nEaso plaza: Bertso saioak izango dira, 12:30ean.\nSagues: Kontzertuak izango dira 23:45ean. (Emanaldi guztiak gure agendan)\nTrinitate plaza: Edo La Flamenka, Donostiako Piraten gunea izango da. Herri Kirolak ere izango dira bertan.\nKonstituzio plaza: Folklore emanaldiak izango dira 20:00etan.\nGipuzkoa plaza: Kale antzerkia, 23:30ean.\nZurriolako terrazak: Dj emanaldiak, 23:45ean.\nPasealeku berria: Barrakak daude bertan.


Cheonggyecheon - Wikipedia, entziklopedia askea.\nCheonggyecheon (hanguleraz: 청계천), Hego Koreako Seul hiriburuaren erdian dagoen 6 kilometroko parkea da.\nGunearen ikuspegia 2008an.\nGunearen ikuspegia gauez.\nCheonggyecheon gunearen erdian, erreka bat dago, eta honen inguruan, udalak eraikitako berdegune handia dago. Hiriaren erdiguneko parkerik garrantzitsuena da, eta 2003ra arte, bertan autobide altxatu bat zegoen.\n2003an, hiriko unibertsitateko ingeniari talde batek, autobidea kendu eta honen azpiko ingurunea berreskuratzeko egitasmoa aurkeztu zuen. Udalak proiektua babestu eta bidezubiaren eraisketa hasi zen. Lanek 900 milioi dolarreko aurrekontua izan zuten eta 2005erako amaitu zituzten.\nBidezubiaren eraisketarekin batera, hainbat aldaketa egin ziren hiriko errepide sarean, bidezubiaren desagerpenak eragin zezakeen trafiko arazoak ekiditeko. Autobusentzako erreiak sortu ziren, eta hiriaren erdigunean aparkatzeko ordaindu beharrekoa garestitu zuten.\nNahiz eta kritika ugari jaso, inguruko dendari eta ekologistengandik batez ere, gaur egun Cheonggyecheon, hiriko gunerik ezagunenetakoa da, eta urtero milaka turistek bisitatzen dute.\nHorrez gain, hainbat ekitaldi kultural antolatzen dira gunearen inguruan.\nProiektuaren eta gunearen webgune ofiziala.\nAzken aldaketa 10 otsaila 2021(e)an, 01:01(e)tan\nOrriaren azken aldaketa: 10 otsaila 2021, 01:01.


Abiadura-kontrolak radar mugikorrekin, oinezkoen segurtasuna hobetzeko eta bermatzeko - Berria - Pasaia\nAbiadura-kontrolak radar mugikorrekin, oinezkoen segurtasuna hobetzeko eta bermatzeko\nMartxoan zehar, proba modura\nAzken urteetan istripuak eta zaurituak izan diren kaleetan egingo dira kontrolak.\nUdalerriko zenbait bidetan ausazko kontrolak egingo dira martxotik aurrera.\nUdalerriko bide batzuetan jada jarri dira radarrarekin abiadura-kontrolak egiteko aukeraz ohartarazten duten seinaleak.\n2016an eta 2017an Pasaiako kale batzuetan istripu ugari izan da, batzuetan zaurituekin. Besteak beste honako kale hauetan: Antxoko Nafarroa etorbidean eta Eskalantegin; Trintxerpeko Jaizkibel, Andonaegi eta Arrandegi kaleetan eta Euskadi etorbidean; eta San Pedroko Pablo-enea eta Arraunlari kaleetan. Horietan guztietan aurreko urteetan 3 istripu baino gehiago izan dira. Antzeko egoerak gertatu dira aurten Antxoko Nafarroa etorbidean eta Hamarretxetan, eta Trintxerpeko Euskadi etorbidean eta Azkuenen.\nUdalerriko "puntu ilun" horietan gertatu diren istripuen arrazoia aztertzen aritu dira Mugikortasun Batzordea eta Udaltzaingoa, eta horien esanetan, gehienetan trafiko-arauak urratzeagatik eta, zehazki, gehiegizko abiaduragatik gertatu dira istripu horiek; eta gehiegizko abiadurak arriskuan jartzen ditu eremu horietan dabiltzan oinezkoak. Egoera hori larriagotu egiten da bereziki sentiberak diren kolektiboentzako ekipamenduak dauzkaten guneetan: haur-parke, zaharren egoitza, ikastola, eskola eta kirol guneen inguruetan.\nSegurtasun-ezaren egoera konpontzeko eta sortutako istripuak eta horien ondorioak murrizten saiatzeko, Udala bide-segurtasuna bermatzeko hainbat neurri zehazten ari da. Lehenengo neurria izango da martxotik aurrera radar mugikorrekin abiadura kontrolak egitea, egiten diren arau-hausteen datuak bildu, eta portaera horiek arintzeko neurriak aztertzearren.\nHori dela eta, Udaltzaingoak martxoan abiadura-kontrolak egingo ditu udalerriko zenbait lekutan, proba modura, datuak biltzeko. Probako lehen hilabete honetan abiadura-muga gainditu duten gidariei horren berri emango zaie.\nProbaldia bukatzean, apiriletik aurrera, benetako abiadura-kontrolak egingo dira radarren bidez, ausaz, seinaleekin adierazitako udalerriko zenbait bidetan eta, beraz, arau-hausleei zigorrak ezarriko zaizkie.\nUdalak aurreikusi du datuak biltzea eta ezarri beharreko neurriak aztertzea, eta neurri horien artean ez da baztertzen abiadura-kontrol iraunkorrak ezartzea pertsonentzako arrisku gehien dagoen eremuetan, eta arrisku-egoerak sortzen dituzten gidariak zigortzea. Udalak azpimarratu nahi du oso garrantzitsua dela oinezkoentzako ingurune seguruagoa eta atseginagoa izatea, trafikoa baretzeko neurriak ezarriz; eta pasaitarrei bide-segurtasun handiagoa bermatuko dieten konponbideak abian jartzea.


Parasitoen probak: zeintzuk egin behar diren eta nola egiten diren - Intoxic\nParasitoen infekzioa beti irudi kliniko berezi batekin batera doan iritzia okerra da. Askotan, helminthic inbasioa atzealdean gertatzen da eza kezkagarria sintoma. Garaiz egiten ez den tratamenduak oso ondorio tamalgarriak ekar ditzake, besteak beste: gorputzaren intoxikazioa, digestio-aparatuaren eta beste barne-organoen gaixotasunak. Parasitoak detektatzeko probak organismo arrotzen presentzia zehazten lagunduko du eta tratamendu aukerarik onena aukeratzen du. Ikerketa sistematikoa beharrezkoa da helduentzat zein haurrentzat.\nGarai bateko analisiak hainbat konplikazio saihesten lagunduko du gorputza parasitoek kaltetzen dutenean.\nKasu gehienetan, gorputzaren infekzioa parasitoekin batera sintomak bereizten dira, nahiko zailak ez diren nabaritzea. Baina helmintikoen inbasioaren hasierako faseetan, baliteke irudi klinikoa ia ez agertzea. Zehazteko presentzia protozooak giza gorputzean aldi honetan bakarrik aztertu daiteke parasitoak.\nZentzu nagusien artean, zeinen presentziak literalki pertsona bat parasitoak probatzera behartzen du:\nAzkura uzkian, batez ere gauez kezkagarria, parasitoek arrautzak jarri dituztelako.\nDigestio-nahasteak, idorreria, beherakoa, goragalea, oka, bihotzerrea agertzean adierazten dira.\nNeke azkarra, letargia, ahultasuna.\nInmunitatea eta gorputzaren erresistentzia gutxitzea, gaixotasun infekziosoak eta birikoak izateko suszeptibilitatea.\nGaixotasun orokorra, aurpegiko eta gorputzeko larruazaleko zurbiltasuna, parasitoek xurgatzen duten gorputzeko mikroelementu erabilgarriak falta direlako.\nGose falta edo, alderantziz, gehiegizko janari-irrikak.\nPisua murriztea maila kritikoetaraino. Normalean hau gertatzen da parasitoak gorputza aspaldian jo eta pertsona kopurua kritikotik hurbil badago.\nHigiene pertsonaleko oinarrizko arauak ez betetzea dela eta, adin txikikoen haurrak parasitoekin infekzioa jasan dezakete. Baina helduengan parasitoak ere ez dira baztertzen. Helmintoekin kutsatzea askoz errazagoa da prozesu hau askok imajinatzen dutena baino.\nKonplikazioak eta egoera okertzea ekiditeko, urtean behin edo bitan gutxienez azterketak egitea gomendatzen da. Azterketa uda eta udazkenean egitea komeni da, epe horretan izaten baita gehien intzidentzia gailurra.\nMetodo eraginkor ugari\nMedikuntza praktiko modernoak hainbat proba eskaintzen ditu hainbat parasitoen presentzia helduetan eta haurrengan, eta horietako bakoitzak abantaila eta desabantaila argiak ditu. Ahalik eta fidagarritasunetik hurbilen dagoen emaitza lortzeko, aldi berean hainbat analisi mota egitea komeni da. Planteamendu honek parasitoak identifikatzen lagunduko du infekzioaren hasierako faseetan ere.\nMetodo eraginkorrenen eta maiz erabiltzen direnen artean honako hauek daude:\nlohitu edo scraping baten azterketa.\nZenbait kasutan, helmintikoen inbasioa detektatzeko, ikerketa osagarri batzuk behar dira. Besteak beste, metodoak: tomografia konputazionatua, X izpien azterketa, ultrasoinu azterketa aplika daiteke. Beharra da parasitoen jarduera askotan barne-organoetan kalteak eta gaixotasun metatuak garatzea.\nGorputzean ia mota guztietako parasitoen presentzia odol-proba da fidagarriena beste metodo batzuekin alderatuta, eta infekzioa detektatzeko aukera ematen du hasiera batean ere. Gehien erabiltzen direnen artean entzimekin loturiko immunosorbent-ensayoa da, parasitoek eragindako hemolinfaren konposizioaren aldaketak hautematean oinarrituta.\nOdoleko aldaketa patologiko ezaugarriak parasitoek hondakin-produktuak kanporatzearen ondorioz eta gorputzaren intoxikazioaren ondorioz sortzen dira. Faktore horiei erantzunez, gorputzaren sistema immunologikoa antigorputzak sortzen hasten da. Beraien kopurua da helmintikoen inbasio-maila edo horren eza zehazten duena.\nOdolaren konposizioaren azterketak helmintiko inbasioaren presentzia ez ezik, parasitoen motak, gutxi gorabeherako kopuruak, gorputzaren kalte-maila ere identifikatzen uzten du. Emaitza zehatzenak lortzeko, odola emateko prozedurari buruzko zenbait arau jarraitzea gomendatzen da: hobe da biomateriala urdail hutsean eta goizean bakarrik hartzea.\nEntzimaren immunoassayaren fidagarritasuna % 90 ingurukoa da, eta parasitoen espezie ezagunen kopuru handiena identifikatzeko aukera ematen du. Gainera, hemolinfa aztertzearen abantailen artean hesteetan ez, baina beste organo batzuetan, hala nola biriketan edo gibelean, parasitatzen duten protozooak identifikatzeko aukera dago.\nGehienetan, gorotz-analisi tradizionala erabiltzen da giza gorputzean parasitoak identifikatzeko. Metodo hau fidagarria da infekziotik gutxienez 60-90 egun igaro badira soilik. Horrez gain, gorozkien azterketa baten emaitzen arabera, hesteetan bakarrik parasitatu dezaketen parasito mota horien gorputzean bakarrik detektatu daiteke, hauek dira: nematodoak, flukes, tapeworms.\nOro har, parasitoentzako gorotzen analisia gutxienez bizpahiru aldiz egiten da hainbat egunetako tartearekin. Neurri hori beharrezkoa da emaitza fidagarriagoak lortzeko. Azterketa bakar bat egiteak emaitza negatibo faltsuak ematen ditu askotan, gizabanako parasitoen bizi-zikloaren berezitasunak direla eta.\nAzterketa prozedurak arrautzak, larbak eta helduak agertzeko gorotzak aztertzen ditu. Gorotz-masak lagintzeko unean biomaterialean parasitoen arrautzarik ez zegoenean, proba negatibo faltsu izango da parasitoekin benetako infekzioa izan arren. Emaitza fidagarriak lortzeko probabilitatea areagotzeko, biomateriala bidaltzeko oinarrizko arau batzuk jarraitzea gomendatzen da:\nGorozki-bilketa goizean egin behar da, bertako 11: 00ak baino lehen.\nBiomaterialaren masa optimoa analisirako edukiontzi estandarraren herena da, edozein farmaziatan eros daitekeena, baina gutxiago behar izan daiteke.\nHalako analisia ematen dute pazienteak gorputza eta uzkiaren inguruko azala azkura egiten duenean. Seinale honek iradokitzen du parasitoez gain, helmintoen arrautzak ere daudela giza gorputzean.\nDesiragarria da biomateriala laborategiari lagatzea beranduenez 30-40 minutura, biltzen den unetik. Kasu honetan, emaitzak ahalik eta fidagarrienetik hurbil egongo dira. Hori posible ez bada, biomateriala hozkailuan gorde behar da.\nHelmintoak detektatzeko beste proba mota batzuekin batera parasitoentzako taburete-proba bat egin behar da. Bi metodo edo gehiagoren azterketak soilik emaitza fidagarriak emango ditu. Parasitoen analisia errepikatzea komeni da helmintoen inbasioa detektatzeko urtean behin gutxienez. Horrez gain, egiaztatu parasitoak izan behar itxura edozein elikadura-nahasteak.\nUzkiko ehunen tolesdurak egindako scrapings azterketa errazena eta fidagarrienetakoa da. Modu honetan gorputzean parasitorik dagoen ala ez zehaztea posible da materiala biltzeko garaia banako parasitoetan arrautzak erruteko garaiarekin bat badator. Hala ere, metodo hau da gehien erabiltzen dena helmintikoen inbasioa detektatzeko adin txikikoen kategoriako haurrengan.\nProzeduran zehar, material biologikoa probako subjektuaren uzkiko ehunen tolesetatik ateratzen da zinta itsasgarri esteril bat edo kotoizko zinta bat erabiliz. Emaitza fidagarrienak lortzeko, analisia gutxienez hiruzpalau aldiz egitea gomendatzen da.\nParasitoen presentzia edozein analisitan emaitza fidagarriak lortzeak hasieran probako materiala biltzeari buruzko arau guztiak betetzea eskatzen du. Horrez gain, gutxienez bi azterketa mota aldi berean egitea gomendatzen da, zeinen bidez hesteetan ez ezik, beste organo eta ehun batzuetan ere parasitatzen duten pertsonak identifikatzea.\nFidagarritasunari dagokionez eraginkorrak ez direnen artean, gorotzak eta uzkiaren urraketak aztertzea daude. Hori gertatzen da analisi horien emaitzak faltsu-negatiboak izan daitezkeela, bai arrautzak eta helduak gorotzetan ez egoteagatik, bai analisia egiten duen laborategiko laguntzailearen arreta ezarengatik.\nNola egiaztatu gorputzean helmintoen presentzia emaitzarik zehatzenak lortzeko? Zeintzuk dira parasitoen proba fidagarrienak? Helmintoak garaiz identifikatu eta terapia egokia erabiltzen hasteko, oinarrizko arau batzuk jarraitu behar dira:\nEdozein proba gainditzeko prozedura agindutako arauen arabera egin behar da.\nDesiragarria da egindako edozein ikerketa mota gutxienez bi aldiz errepikatzea hainbat egunetako tartearekin.\nDesiragarria da biomateriala biltzea fekalak aztertzeko, uzkiaren azkura eta erretzea bezalako sintoma bat agertzen denean.\nGogoratu behar da heldu bat urtean behin aztertu behar dela. Haurrak, batez ere adin txikienetakoak, arriskuan daude, beraz, haurra gutxienez hiru hilean behin egiaztatu behar da.\nPosible da prozedura bat aztertzeko material biologikoak presentzia parasitoak gorputzean ia edozein mediku-erakundetan, bai estatuko eta merkataritza. Baina kontuan izan behar da parasitoak zehazteko odol-analisiak ez direla klinika guztietan egiten, proba errazagoak ia nonahi egiten diren bitartean.\nZenbat balioko luke ikerketa mota honek? Odol azterketa baten kostua nabarmen alda daiteke eskualdearen eta mediku-erakunde motaren arabera. Tabureteen azterketaren kostua zertxobait txikiagoa da.\nMaterial biologikoen aldizkako azterketa neurri garrantzitsua eta beharrezkoa da. Parasitoen gizabanakoen detekzio puntualak gorputzaren intoxikazioa baztertzeko eta terapia puntuala aplikatzeko aukera emango du. Tratamendu egokirik ezak intoxikazioa ez ezik, hau da, gorputza helmintoen hondakinekin pozoitzea ekar dezake, baita barne-organoetako hanturazko gaixotasunen garapena ere.


Pello Jauregi: «Gatazka piztea funtsezkoa da euskararen alde mobilizatzeko» : Oarsoaldeko Hitza\nPELLO JAUREGI ETXANIZ. IRAKASLEA ETA IKERLARIA.\n[Elkarrizketa] «Gatazka piztea funtsezkoa da euskararen alde mobilizatzeko»\nBide luzea du euskalgintzaren sokari tiraka. Kale erabileraren gainean hausnar egin ez ezik, gazte, heldu eta erakundeei «etxeko lanak» jarri dizkie. Ulermenaren unibertsalizazioa jo du gakotzat.\nHaria eten ez dadin, euskararen sokari tiraka dihardu Jauregik aspaldidanik. Euskara batua kalean gara dadin «erabiltzen hasi» behar dela dio.\nEuskaraldiaren teorizatzaile, EHUko irakasle, ikerlari, Aldahitz Soziolinguistika Klusterraren proiektuaren zuzendari, Abbadia golardoaren iazko merezidun, Oarsoarrak Euskararen Sariaren azken irabazle, eta abar luze bat erabil daiteke Jauregik (Pasaia, 1958) euskararen alde eginiko bidea deskribatzeko.\nEuskarak kaleetan duen presentziaren gaineko gogoeta egin du HITZA-n, bai eta hizkuntza berpizteko balia liratekeen hainbat gako aletu ere. Gazteen euskararekiko atxikimendua pizberritu dadin «gatazka politikoa» piztu behar dela uste du. Helduek ere badute zeregina euskararen alde: «Eredu izan». Agintariei ulermena bermatzeko galdegin die.\n1991. urtean gazte lagunarte baten euskalduntzeari ekin zenion; gero Kuadrillategi sortuko zen bertatik. Gazteak euskarara ekartzeko beharra aspaldi identifikatu zenuen; aldatu al da egoera?\nEz, funtsean, egoera ez da aldatu. Beharra aspaldi ikusi genuen baina egoera oso antzekoa da orain ere. Esango genuke sorgin-gurpil batean sartuta gaudela, eta hortik ez gara ateratzen.\nZertan datza gurpil hori?\nBelaunaldi zaharrak, euskalgintzari abiadura eman ziotenak, frankismoan erroturiko belaunaldiak dira. Haiek kontzientzia garatu zuten egoera politikoa latza zelako, eta euskara guztiz erreprimitua zegoelako. Zapalkuntza hori bistakoa zen, eta erantzun gisa halako emozio sozial bat garatu zen, kontra egiteko nahitik. Kontzientzia horrek bultzatuta egin dira euskararen alde egin diren gauza gehienak: gau eskolak, euskaltegiak, ikastolak…\n«Belaunaldi oso batek ez badu hizkuntza gatazka sentitzen, oso zaila da horri buelta ematea»\nEgoera guztiz aldatu da orain; belaunaldi berrietako askok Franco nor zen ere ez dakite, errepresio politikoa ez dute bizi izan, ez dute euskara arriskuan dagoenaren sentsaziorik edota euskararekiko errepresio bat dagoela sentitzen; ez dago kontzientziarik. Hori dela eta, gazte gehienek ez dute funtzionatzen kontzientziagatik aurreko belaunaldiek egin zuten bezala. Hori da aldaketa bat.\nBigarren ardatz bat da gazteek kontraesan bat antzematen dutela helduek beraiei eskatzen dietenaren eta gero helduek egiten dutenaren artean. Orduan, nolabait, gazteen berezko mugimendua denez helduen munduan sartu nahi izatea, oso garbi ikusten dute helduen mundua gaztelaniaz dela, eta horretara moldatzen dira. Helduak ez badira eredu, gazteek nekez egingo dute salto hori.\nHirugarren faktorea lotuta dago kultur kontsumoarekin. Azken urteotan izugarri aldatu da hori, orain sareak kanpoko eragileen esku daude: Internet, mundu mailako telebista kateak… euskarak ez du inongo kontrolik hor. Kontsumo hori, kultura, musika, sare sozialak… gaztelaniaz egiten dute.\nBeste arrazoi bat izan daiteke gazte askok lortzen dutela gaitasuna eskoletan euskaraz egiteko, baina maila hori ez dela nahikoa. Nahiz eta elebidun izan, gaztelaniaz askoz hobeto egiten dute, etxeko hizkuntza gaztelania dute, kontsumoa ere gaztelaniazkoa, eta beraz, nahiz eta euskaraz jakin, hobeto egiten dute erdaraz. Aukera dugunean erosoen dugun hizkuntzara jo ohi dugu denok, eta hori gaztelania dute.\nElkarrizketa ele bikoa denean, gainera, datuek erakusten dute euskaraz ari dena dela lehena amore ematen.\nAzalpen oso logikoa du horrek. Elkarrizketa batean zuk antzematen baduzu zure kideak hitz egiteko edo ulertzeko zailtasunak dituela, horrek deserosotasuna sortzen du. Egoera horretan, normalean, norbaitek amore eman behar du erosotasuna lortzeko. Nola lortzen dugu hori gurean? Gaztelaniara joz, denok ongi ulertu eta hitz egiten dugulako.\nEle biko elkarrizketei eusteko, gogoa ez ezik, prestakuntza ere behar da.\nGogoa, esateko: ‘Ez badiot honi eusten, beti galtzaile aterako naiz, eta besteak ez dira sekula moldatuko nire beharretara’; hori kontzientzia da. Bigarrenik, prestakuntza behar da. Komunikatzeko abilezia, zerbait ulertzen ez digutenean, demagun, prest egoteko polikiago hitz egiteko, esaldiak birformulatzeko, gure hizkera errazteko…\n«Helduekin gaztelaniaz eta haurrekin euskaraz aritzen dena ez da eredu»\nBi baldintza horiek bateratzeko zailtasuna da euskararen kale presentzia eskasaren sortzaileetako bat?\nNeurri batean bai, gainera, oso jende gutxik betetzen dituelako biak batera.\nHizkuntza guztiak erabileraren bidez egiten eta eboluzionatzen dira. Euskara batua ez bada erabiltzen egoera informaletan, ez da inoiz garatuko; haatik, garatzen baldin bada, orduan hasiko dira forma berriak sortzen. Erabilera da gakoa.\nEuskara normaltasunez erabiltzen den tokietan, herri euskaldun txiki edo ez hain txikietan, horietan badago gazte hizkera eta euskara oso adierazgarria da, baina beste herrietan, batez ere euskara batua dutenetan, normalean, hizkuntza eskolaren bidez jaso da, baina ez dago kalean, eta ez da erabiltzen harreman informaletan: larrua jotzerakoan, mozkortzerakoan, txisteak kontatzerakoan… Ondorioz, ez da garatzen.\nHori ezin da inoiz ikastetxeetan ikasi. Munduko eskola batean ere ez da ikasi sexuaz intimoki hitz egiten [barre egin du], hori ikasten da hizkuntza kalean bizirik dagoenean. Behin euskaraz hasten garenean hitz egiten, orduan, euskara batu horrek formak bilatuko ditu, espresioak sortu, orduan hedatuko da; baina erabilerak izan behar du motor.\nNola jar daiteke martxan motor hori gazteen artean?\nBada beste gako bat: politikoa. Gazteek euskarari eutsiko diote, baldin eta gazteek beraiek horren beharra sumatzen badute. Alegia, gazte askorentzat, gaur egun, euskara da kanpotik datorkien zerbait, norbaitek ikastera behartu dituen zerbait, arrotz zaien zerbait.\nEgoera horri buelta emateko nik uste eztabaida politikoa sortu behar dela gazteen artean, argi eta garbi planteatu: ‘Zer egingo dugu euskararekin? Bost axola digu! Pikutara euskara!’.\nGarbi aipatu behar da jendeak zein sentimendu dituen, eta hor konturatuko gara badaudela gazte batzuk benetan euskaraz egin nahi dutenak eta beste batzuk ez dutenak hartarako inongo interesik. Lehenengoek egin behar dutena da erabili, eta horiek euskaraz egiten dutenean, orduan, haien inguruan zurrunbilo bat sortuko da, besteek ere ulertzen dutelako, eta nolabait mugimenduak erakarriko ditu beste asko, zeharka bada ere.\nBehar dena da kontzientzia puntu bat, eztabaida politikoa, euskararekin zer arraio gertatzen den mahai gainean jartzeko behingoz. ‘Interesatzen zaigu, ala ez zaigu interesatzen? Utziko dugu hiltzen, edo berpiztuko dugu? Berpiztekotan, guk berpiztuko dugu, giltza garelako. Baina, nahi dugu, edo ez?’.\nUste dut, gainera, gazteen energia oso zuzena dela, oso gogorra, indartsua, eta hala hitz egin behar da haiekin, modu gogorrean, koplarik gabe. Gurasokeri handia dago euskararen gainean, ‘egin behar da, egin behar da’, guraso batek ematen dituen aholkuak bezala. Ez, ez: mintzatu behar da gazteen hizkeran, gordin, zakar eta zuzen.\n«Gurasokeri handia dago euskararen gainean: ‘egin behar da, egin behar da’»\nGazteen artean gaitasuna, zorionez, nahiko zabalduta dago, eta batzuek benetako gogoa izango balute euskaraz aritzeko, izugarrizko eragina izango luke horrek inguruan.\nEztabaida piztu behar da, beraz.\nBai, bai. Esango nuke arazo bat konpontzen hasten garela, arazo hori ikusten dugunean. Ez badugu arazo bat dagoenik sentitzen, ez dugu ezer egingo. Hizkuntza gatazka aipatzen dugu, baina esango nuke gazte gehien-gehienentzat ez dela existitzen hizkuntza gatazka, ez dutela hori sentitzen, eta gatazkarik ez badago, orduan, zergatik egin behar da zerbait?\nNork bizi du hizkuntza gatazka? Euskaraz aritzen denak. Euskaraz bizi nahi baduzu, berehala konturatuko zara zein zailtasun dituzun horretarako, gatazka sortuko zaizu. Baina ez baduzu euskara erabiltzen, non duzu hizkuntza gatazka?\nBelaunaldi oso batek ez badu gatazka hori sentitzen, oso zaila da horri buelta ematea. Horregatik diot gatazka politikoarena; lokartuta gaude, eta ahoan bilorik gabe hitz egin behar da, esnatzeko. Gatazka dialektikoa behar dugu berpizteko.\nTxarretik ona dator, eta beharbada gatazka ez da atsegina, baina hori piztea funtsezkoa da euskararen alde mobilizatzen hasteko, ekintzetara pasatzeko.\nEztabaida hori gazteengandik gazteengana izan behar da, hor helduok ez dugu ezertarako sartu behar, guk baditugu gure konpondu gabeko arazoak. Zuk ez eskatu ezer inori, zu zeu izan eredu, zuk egiten ez duzuna ez inori exijitu. Hori da helduoi dagokiguna.\n«Gatazka ez da atsegina, baina piztea funtsezkoa da euskararen alde mobilizatzen hasteko»\nZu zeu euskaldun berria zara. Erantzukizun kontua da euskalduntzea?\nGarbi daukat euskara ikastea ez dela beste hizkuntza bat ikastea baino zailagoa; hizkuntza guztiak, teknikoki, antzekoak dira.\nHizkuntzak ikas daitezke modu aktibo edo pasiboan. Modu aktiboan aritzea, alegia, lortzea hizkuntza batean ongi-ongi hitz egitea, hori kosta egiten da, ez da erraza, jende guztiak ez du lortzen. Berriz, bigarren hizkuntza batean ulermen ona lortzea, hori nahiko erraza da.\nZergatik da zaila euskaraz hitz egitea? Ez dugulako ingurune sozial bat non murgiltzen garen modu naturalean eta etengabe entzuten dugun. Hizkuntza burua nekatuz egin behar dugulako, eta hizkuntzak gehienbat ikasten dira murgilduz; eremu batean sartuz non hori erabiltzen den.\nEuskara zaila da ikasten hizkuntza minorizatua delako, kalean entzuten ez dugulako; hizkuntza normalizatua balitz, jendeak dezente gehiago eta errazago ikasiko luke, baina guk hori faltan dugu.\nUlermena jo izan duzu gakotzat.\nGure egoera soziolinguistikoa aipaturikoa izanik, euskalduntzeari begira aurrerapauso handiagoak emango genituzke indar gehiago emango bagenio ulermenari. Oso denbora gutxian lor daiteke euskara ulertzen ez duen pertsona batek euskara ulertzea, eta hori izugarrizko pausoa izango litzateke.\nGaur egun, kaleko talde egoera gehienetan, badira bi edo hiru euskara ulertzen ez dutenak. Agian besteok primeran egiten dugu, baina batzuek ulertzen ez dutenez, automatikoki ezinezkoa bihurtzen da euskaraz aritzea. Ulertuko balute, behintzat, posible litzateke hori.\nMito bat apurtu behar da: euskara ulertzea ez da zaila, ordu gutxi batzuekin lor daiteke. Ohiko euskalduntzea urte gehiegi dira, eta oso zaila da motibazioari hain luze eustea, oso jende gutxik lortzen du; berriz, ulermenean, epe motzean emaitza handiak lor daitezke.\nHortaz, alfabetatzea eta ulertzea bereizi beharko lirateke?\nGaur egun dena dago planteatuta bloke bakar bat bezala, entzumena, ulermena, irakurmena, idazmena, mintzamena… baina ulertu behar dugu gauzak ez direla horrela izan behar nahitaez. Soziolinguistikoki, jendea motibatzeko, oso ideia ona izan daiteke euskararen mundura ulermenaren bidez erakartzea.\nAdibidez, ulermen saioak eskainiko balira euskaltegietan, ordu gutxitan askoz ere jende gehiagorengana iritsiko ginateke, eta behin urrats hori emanda, ulertzera iritsita, inguruko jende askok euskaraz egin ahalko luke haiekin.\nGaur egungo helduen euskalduntzeari, nik uste, lehen harri hori falta zaio, motibazio masiboa lortuko lukeena.\n«Euskara zaila da ikasten kalean entzuten ez dugulako»\nEta, ulertu bai baina euskara erabiltzen ez duten helduen erronka zein da?\nSeme-alabak dituzten familien kasuan, adibidez: haurrak haur diren bitartean, posible da komunikazio sinple batekin harremantzea haiekin, baina adin batetik aurrera komunikazioa zaildu egiten da, luzeagoa da, abstraktuagoa, aberatsagoa, eta gaitasun gehiago behar da.\nHelduek ez badute eboluzio hori egiten euskaraz maila horretan aritzeko, zer gertatzen da? Bada, seme-alabak haur ziren bitartean lau gauza esateko, ongi, baina gero, ideia eta sentimendu konplexuak, eztabaidak egiteko, ez direla gauza.\nHalakoak gertatzen zaizkie euskara helduen hizkuntza bihurtu ez duten pertsonei. Helduen, gurasoen, hizkuntza konplexua da, eta ez badute haien artean euskaraz egiten, garbi dago guztiz mugatua izango dela seme-alabekin izango duten komunikazioa, eta eurak oso txiki direnean bakarrik biziko direla euskaraz, gero ez baitira gauza izango.\nHorrexegatik, diogunean helduok eredu izan behar dugula haurrentzat, benetako eredu izatean datza; alegia, helduekin gazteleraz eta haurrekin euskaraz aritzen dena ez da eredu. Hori inkoherentzia erabatekoa da, eta haurrei hori tapa dakieke adin batera arte, baina hortik aurrera tranpak funtzionatzeari uzten dio, txikiak argi eta garbi konturatzen baitira engainuaz. Horiek dira helduok ditugun etxeko lanak.\n«Euskararen ulermena politikoki bermatuta ez egotea euskaldunoi oso babes gutxi ematea da»\nNola irudikatzen duzu etorkizuna?\nEuskalgintzan urte askotan ibilita, badakit nolakoa den gure eremua, eta ohitu naiz itxaropenari ate asko ez irekitzen. Ideia onak izanez gero, kolpeak ikaragarriak dira, errealitateak gure nahietatik aparte funtzionatzen duelako; eta txarrak egiten badituzu, paralizatzen zaituen negatibismo batean murgiltzen zara. Hortaz, bada, ez dakit [barreak].\nEdozein momentutan gauzak alda daitezke onerako edo txarrerako. Oraingo errealitatetik ikusten dut etxeko lanak, batzuk behintzat, zeintzuk diren; adibidez, lan handia behar da esparru soziopolitikoa, herriaren gogoa eta instituzioen erabakiak lerrokatzeko, edota, bestalde, euskararen ulermena unibertsalizatzeko.\nEz da posible Euskararen Legea egin zenetik mende erdia ia igaro den honetan, oraindik ere hainbeste jende egotea euskara ulertzen ez duena. Baldintza horietan ez dugu sekula aurrera egingo.\nHor, batetik, herriak gogoeta behar du, hiztunok ekin, baina beste parte bat hizkuntza politika da, eta hori instituzioei dagokie. Horiek ere etxeko lan asko dituzte, neurri orokorrak eta akordioak lortzeko, adibidez, ziurtatzeko euskararen ulermena; eta ez diot hitz egiteko gaitasuna! Ulermena diot, bermatzeko errazen dena. Oraindik ere hori politikoki bermatuta ez egotea euskaldunoi oso babes gutxi ematea da.\nEz dakit zein den soluzioa, baina, adibidez, baldin badator frankismoaren berpizkundea, edota Vox eta ultraeskuineko alderdien indartzea oso bortitz, alegia, hizkuntzen aurka egingo balute haiek goitik, beharbada muturreko egoera baten aurrean jendearen kontzientzia linguistikoa berpiztuko litzateke [barre egin du]. Auskalo!


Mobile Casino Mobile Billing | Talde £ 5 Free Bonus | Lucks Casino\nHasiera » Mobile Casino Mobile Billing | Talde £ 5 Free Bonus | Lucks Casino\nPlay Mobile! Faktura zure gordailuak Mobile! Gozatu Mobile Gaming Lucks Mobile Casino Mobile Billing With – Talde £ 5 Free Bonus\naurrerapen teknologiko berritzaileak gamers eta online joko esperientzia bat eta gehiago arteko hutsunea itxi casinos online eta sakelako etorrerak batera, Egon da fisiko alternatiba seguruagoa eta erosoagoa bat bidean bultzada garrantzitsua zen cash gordailuak joko.\nMobile casino mobile fakturazio online casino joko kontzeptua osoa hartu du eskuko mailan. No gehiago Gamers cash gordailuak hartzeko wary behar gaur egungo aldiz sartu ziren denak dira mobile fakturazio gordailua egin delako. Mobile casino mobile fakturazio leiho berri bat ireki du jolas-zale da.\nUholdeak Alterada Hemen Lucks Casino At Aukerak – Gurekin erregistratu\nBai! Mobile fakturazio casinos hedadura bat eman dute jokoarekiko ordainketak egiteko ekintza izateko. Aukera hau besterik segurua uholdeak metodo bat eskaintzen ez baina baita erraztasuna paregabeko osagarri da satiating joko esperientzia bat gaitu. gateways segurua eta zifratutako datuen transferentzia egiteko modu iruzur-free joko esperientzia bat.\nmobile Kasinoak mobile fakturazio Metodo bitartean transakzio dagokion espedientea mantenduz duten gordailuak ez dira segurtasun arriskutsua bermatzeko surefire da. Gozatu one-of-a-mota casino mobile casino mobile fakturazio teknologia esperientzia bat.\nMobile Billing: Ease gehitzea Mobile Casino Esperientzia\nMobile fakturazio ahalbidetzen gamer bere telefono mugikorraren bidez ordaindu eta benetako cash beren wagers Joko gordailuak ordainketa egin denean, beren hileko mugikorraren faktura fakturazio zikloaren amaieran sortzen da.\ntelefono mugikorretik gordailuaren transakzio bat sustatzaileak besterik oinarrizko mugikor bat eskatzen (Ez du, nahiz mobile aurreratu bat edo Smartphone bat eskatzen). danborrada Internet konektibitatea bat aurrerago bidez ordainketa lortzean laguntzen.\nHorrela Aukera hau ez da bakarrik erraztasuna ematen telefonoz benetako transakzio egiteko, baina baita benetako cash ordainketa egiteko da atzerako próximas mobile fakturazio zikloaren arabera.\nnormalean, hau mobile casino mobile fakturazio metodo azkarrak dira eta ez du segundo batzuk baino gehiago hartu ordainketa egiteko eta zure gogoko jokoak batera bizitzera. It dakar:\nBesterik gabe,, erregistratu eta zure free bonus eskuratu, hasi saioa zure kredentzialak\nHautatu jokoa eta uholdeak atalean joan\nEgin "Mobile Billing" zure gordailua aukera gisa\nIdatzi beharrezko gordailuaren zenbatekoa eta egin klik "ordaindu"\nTalde zure saldoa zenbatekoa berriekin eguneratu eta hasteko bai online edo jokoa aukeratu duzu deskargatuz jolasten. orain, cash crunch jolas den konpetentziarik ez da!\nMobile Billing Kasinoak jolasean\nMobile casino mobile fakturazio telefono casino joko sorta oso bat dakar hautatu eta erreproduzitu. Hurrengo generoaren Games bere zerrendan on lekua aurkitu duten mobile fakturazio casinos harro:\nFabulous slots jokoak Hori casino joko joera ezarri\nKontseilua, mahai eta bideojoko\nClassic kasinoa eta txartel bertsioa mobile jokoak\nMobile Virtual hutsetik txartelak\nhoriek baino, joko batzuk saiatu ez gizarte Joko Bingo bertsio mugikor bat edo parte Pocket Fruity bezala.\nLortu zure eskuak preziatuena erosotasun batzuk kalera casino ezaugarri hau. Delectable hobariak eta jackpots unheard zain jokoarekiko helmuga honetan. Gozatu zure jokoa denbora librea ongietorri bonus £ 5- 15 £ hasita, eta zeinu-up ordainduko; cash Partidu gordailuak, cash back eta cash kargatzen, saritzen programak, leialtasuna bonus, abonamenduak eta asteko jackpots; eta zerrendan jarraitzen - harrituko modu guztiak.\nTalde asko balio mobile casino mobile fakturazio funtzioarekin batera soiltasun eta glamourra kutsu batekin onenak.\nGozatu, baina kontuz neurri batekin instalazio horiek joera gisa egiten duzun zure jokoarekiko gastatzen uninhibited. Laburbildu, hau joko komunitatearen eginbiderik fantastiko bat da eta joan moduak ditu!


COVID 19 TXERTAKETA - Mairie d'Ustaritz - 64 - Pyrénéees-Atlantiques\nCOVID 19 TXERTAKETA\nCOVIDaren kontrako txertaketa-kanpaina aitzina doa Frantzian eta gure tokian.\nPirinio Atlantikoetako departamenduan, 13 txertaketa-zentro antolatuak izan dira, prefetak izendaturik eta gai honen eskumena duen Eskualdeko Osasun Agentziaren zuzendaritzapean.\nDuela zenbait asten, Uztaritzeko Herriko etxeak jakinarazi zien osasun agintariei, eskuragarri izanen zela beharrez, txertaketa zentro baten hartzeko. Uztariztar batzuk harremanetan jarri ziren herriko etxearekin, irekitze horren eskatzeko. Ez du herriko etxeak erabakitzen gisa hortako zentro baten irekitzea, baina bai Prefetak ARSarekin loturan.\nJadanik irekiak diren txertaketa-zentroek ez dute nahi luketen bezain bat funtzionatzen, txerto guti baitaude. Ondorioz, ez da irekitze berririk izanen ondoko egunetan.\nTxerto-dosi berriak eskuragarri izanen dira txertaketa zentroetan. Honi esker, denbora tarteak proposatzen ahalko dira dauden zentroetan www.santé.fr webgunearen bidez. Epe ertainez, txertaketa dispositibo berriak antolatuak izanen dira eta etxeko medikuek eskaintzen ahalko dute biztanleriaren zati handiago bati.\nBitartean, oroitarazten dizuegu Uztaritzeko GEUZak txertaketa-zentroetara joateko joan-jinak segurtatzen dituela, nekez lekualdatzen diren pertsona bakartientzat. Beharra izanez gero, jakinaraz iezaguzue lasai.\nAzkenik, oroitarazten dizuegu Uztaritzetik hurbilenak diren txertaketa-zentroak, Baionan, Miarritzen eta Donibane Lohizunen direla. Izen-emateak online egiten dira www.santé.fr webgunean edo 0800 009 110 zenbakira deituz.


Nafarroako Gobernuak Farmaziako Laguntzari buruzko Foru Legearen aurka planteatutako konstituzioaren aurkako auzian agertzea erabaki du astelehena, 2007.eko uztailak 30\nAuzitegi Gorenak konstituzio aurkako auzi hau planteatu du kasasio-errekurtso batean epaia eman baino lehen, Nafarroako farmazeutikoek Nafarroako Auzitegi Goreneko (AG) 2004ko otsailaren 15eko epaiaren aurka. Azken horrek, konstituzio aurkako auzi hau planteatzeari uko egin zion eta farmazeutikoek 2002ko maiatzaren 13ko Nafarroako Gobernuaren erabakiaren aurka ezarritako administrazioarekiko auzi-errekurtsoa baliogabetu zuen. Azken erabaki horrek farmazia bulegoak bateratzeko esparru-erabakia ontzat eman zuen.\nAuzitegi Gorenak orain zalantzak ditu, Farmazia Laguntzari buruzko Foru Legean aipatutako aginduek Espainiako Konstituzioan (149.1.1, 149.1.16 eta 149.1.17 art) eta Forua Hobeagotzeari buruzko Legean (53.1 eta 54.1.a art) aipatutako eskumen banaketaren orden konstituzionala hautsi ote dezaketen.\nAipatutako konstituzio auziak Foru Lege honen hurrengo aginduei eragiten die:\n29. art: Nafarroan publikoari irekitako farmazia baten jabe titularrek Nafarroako Osasun Zerbitzuarekin-Osasunbidea hitzartzeko duten eskubidea.\n30.4. art: farmaziako bulegoen kontzertuetarako baldintzak onestea.\n31.2. art: SNS-O zerbitzuak Foru Komunitateko farmazien bulegoetako jabe-titularrekin ezarritako kontzertu baldintzak.\n34. art: farmazia laguntza ospitaletan eta sozio-osasun zentroetan.\nAuzitegi Gorenaren ustez, aipatutako aginduek kontzertuei eta botikak emateari buruzko araubidea nabarmen alda dezakete, Estatuak izaera orokorrarekin eta unibertsalarekin ezarrita, farmazia bulegoetan Gizarte Segurantzako sistemak finantzatutako botikak eman beharreko baldintza ekonomikoak zehazteko eskumen esklusiboetan oinarrituta.\nHorren auka, eta bere egunean, Auzitegi Gorenean dagozkion alegazioak egin ondoren, zalantzan jarritako Farmazia Laguntzari buruzko aginduak erabat konstituzionalak direla defendatzeko, Nafarroako Gobernua, Auzitegi Konstituzionala emandako epearen barruan, erabaki du bera bertan agertzea, aipatutako konstituzionaltasuna defendatzeko helburuarekin, auziari buruzko erabaki irmoa hartu beharreko organoaren aurrean.


Ikus-entzunezko dokumentazio sortzailea - Teklak\nDenbora eta leku baten egiteko moduek ezagutza sortzen dute eta dokumentazio-prozesuetan presente egon beharko lukete; izan ere, ez da dokumentuaren asepsiarik existitzen eta Teklak-en, ez dugu helburu gisa hartzen; are gehiago, dokumentazio-prozesuari begirada subjektiboa eta sortzailea ematen diogu nahita, ezagutzaren transmisio hori artistikoa ere izan dadin.\nProiektuaren artxibatzeko irizpideen definiziotik eta beren mugarriak identifikatu eta ikus-entzunezko lengoaiz sor daitezkeen ekarpenetatik abiatuta, lan-prozesuen dokumentazioa egiten dugu.\nProzesua amaitu ondoren, eta gure bezeroen helburuen arabera (salmenta, zabalkundea, artxibatzea, etab.), azken emaitza dokumentatuko dugu.\nEdizioa eta artxiboa\nErregistratutako ikus-entzunezko materiala (prozesuena zein emaitzena) editatu eta artxibatuko dugu, eta material horren erabilerara egokituko dugu.


Txina Standup PVC Zipper kosmetiko poltsa fabrikatzaileak eta fabrika - Yiduo\nHasiera > Produktuak > PVC kremailera poltsa > Standup PVC kremailera poltsa > Standup PVC kremailera kosmetiko poltsa\nGureaStandup PVC ZipperCosmetic Poltsa 31cm * 12cm * 21cm-ko tamaina da. Poltsak zure bidaiarako funtsezkoak antolatzen ditu, hala nola bizarra, hortzetako eskuila, hortzetako pasta, eguzkitako krema spray, kosmetika botila txikiak, xanpuak eta abar.\nBeltza, zuria edo pertsonalizatu daiteke\n31*12*21cm cmor pertsonaliza daiteke\nStandup PVC Zipper Kosmetika Poltsa aplikazio zabalak ditu, ezin hobea da bainugela, kirol gimnasioa, kanpoaldean, bidaiak, oporrak, negozio bidaiak eta abar. Nahiko erosoa da zurekin edozein unetan eramateko. Produktuaren xehetasunak\nStandupPVC Zipper Cosmetic Bag-en PU larruzko materiala iragazgaitza denez, zure kosmetikoak hezetasunetik babesten ditu eta gainean irekitzeko kremailera handiarekin batera, erraz paketatzea ahalbidetzen duena.\nStandup PVCZipper Cosmetic Bag-en diseinu erdi gardenak barruan dagoena ikusteko eta bilatzen ari zarena erraz aurkitzeko aukera ematen dizu denbora galdu gabe.\nErabilera anitzeko izoztua Standup PVC Zipper CosmeticBag opari ezin hobea da lagunentzat eta senideentzat. Zure kosmetikoak, jostailuak, telefono mugikorra, sendagaiak, komuneko produktuak, kargagailua jar ditzakezu. Edukiera handia eta nahikoa du bidaiatzen duzunean zure gauza pertsonal gehienak gordetzeko.\nStandup PVC Zipper Kosmetika Poltsa entregatzeko epea: 15-30 egun, kantitatearen eta beste baldintza pertsonalizatu batzuen araberakoa da.\n1. Zer da MOQ lehen eskaerarako?\nHot Tags: Standup PVC Zipper Kosmetika Poltsa, Txina, Fabrikatzaileak, Fabrika, Handizkakoa, Pertsonalizatua, Stockan, Kalitate, Doako Lagina, Iraunkorra, Merkea, Erosi Deskontua, Aipamena, Azken Salmenta, Berriena, Doakoa


Ponpa eta balbula hidraulikotan nobedadeak | Arancia PUMPS\nARANCIA PUMPS BIEMH-31en izango da\nARANCIA PUMPSek nazioarteko BIEMH-31 azokan parte hartuko du. Makina-erremintaren biurtekoa, Bilboko BEC instalazioetan egingo da 2020ko maiatzaren 25tik 29ra. Gure stand-a bisitatzera gonbidatzen zaitugu, eta bertan gure azken berrikuntzen berri zuri helarazteko zain edukiko gaituzu.\nBost Machine Tools-ekin elkarlana\nArancia Pumps-ek, Bost Machine Tools —makina-erreminta astunaren fabrikatzailea— enpresarekin elkarlanean, clase H5 Econtroll motako ponpa bat entregatu du, sektore aeronautikorako bereziki diseinatutako T4H5 tornu horizontal berrirako. Ponpa bereziki fabrikatu eta programatu da presio handiko mandrinaketa-barra hozteko, eta motorraren ondoan erregulagailu integratua dauka. Horrek, presioaren erabateko kontrola eskaintzen du makinaren M funtzioen bitartez.\nCAF SAk C klaseko unitateak eskuratu ditu bere mekanizazio-linea berrirako\nConstrucciones y Auxiliar de Ferrocarriles SAk C klaseko unitateak eskuratu ditu bere mekanizazio-linea berrirako Beasainen. Etengabe garatzeko eta berritzeko ahaleginean, CAF SAk, hainbat aukera aztertu ondoren, Arancia Pumps-ek proposatutako hozte-sistema hautatu du. Hainbat ponpa-unitatez osatutako ekipoak 70 kW-ko potentzia dauka 120 m3/h arteko emaria bermatzeko.\nTrenak fabrikatzeaz gain, gurpilen, ardatzen eta beste material biragarri batzuen fabrikazioa barne hartzen duen CAF SAk trenetarako soluzio globalak eskaintzen ditu teknologia aurreratuenarekin.\n+ - Aurreko hilabeteak (3)


Emakumezkoen Ligaren errealitatea aztergai\nIberdrolaren babesletza, nazioarteko izarren fitxaketen eta asteroko telebista emanaldien azpian, dena ez da urre kolorekoa emakumezkoen Ligan. Baldintzak, ordutegiak, zelaien egoera eta egitura profesionalen faltak oraindik ere eragin nabarmena dute futbolean aritzen diren emakumezkoentzat. Aurrera pausuak ukatu gabe, honatx gai honetan aditua den Ane Urkiri Ansola kazetariaren eta Garazi Muniain futbolariaren analisia.\nReala eta Athletic Europara begira\nTxuri-urdinek eta zuri-gorriek lortutako garaipenek aurrera pausu handia suposatu zuen. Alavesek, aldiz, Kopako finalerako txartela eskuratu ostean biharamanu sufritu eta Bartzelonak ez zuen errukirik izan. Osasunarentzat, zaharrak berri. Hauek eta beste hainbat aztertzeko, Ane Urkiri Ansola eta Garazi Muniain izan ditugu gurekin.\nAlaves gailurraren atarian\nAlavesek asteazkeneko hitzordua begiz jota du, Realak Txapeldunen Ligako postuak gertuago ditu Osasunaren sufrikarioaren kontura, Eibarrek denboraldiko partidarik onena jokatu zuen eta zaharrak berri Athletic-entzat. Analisia, Beñat Zarrabeitia, Gontzal Astorki eta Asier Laraudogoitiarekin.


Maalako parkea folklorez beteko dugu — dantzan.eus\nHemen zaude: Hasiera › Komunitatea › Haritz EDT › Maalako parkea folklorez beteko dugu\n2016ko Elgoibarko Nazioarteko Folklore Jaialdia. Argazkia: Soarte.\nGaur Elgoibarko Nazioarteko 31. Folklore Jaialdia egingo dugu, estreinakoz, Maalako parkean izango da; iluntzeko 22:30ean. Gure emanaldiarekin batera, India eta Txuvaxiako taldeek euren folklorea erakutsiko digute Elgoibarko txoko berri honetan.\n1987an egin zen lehen aldiz Nazioarteko Folklore Jaialdia Elgoibarren, orduan Ikastolako frontoian egin zen. Bigarren ediziotik 2016ra arte Olaizaga kiroldegian egin da eta aurten toki berria estreinatuko dugu: Maalako parkea. Jaialdia herrira gerturatu nahi izan dugu.\nAzken urte honetan Nazioarteko Folklore Jaialdi honekin ezinbesteko lotura izan duten bi lagun joan zaizkigu, Angelo Iriondo eta Jose Inazio Sarasua. Iriondok 13 edizioetan aurkezle lanak egin zituen eta Sarasua gure taldeko zuzendaria, txistularia, gidaria eta laguntzaile ordezkaezina izan da. Bere ekimenez abiatu zen jaialdi hau eta bere kemen eta lanarekin joan zen hazten. Gaur bereziki gogoratu nahi ditugu eta jaialdia beraiei eskainiko diegu.\nIndia tradizio eta kultura aberatsa duen herrialdea da. Rangsagar taldea Indiako kultura koloretsuaren ispilua da. Rangsagar duela 15 bat urte eratu zen Indiako kultura ezagutarazteko helburuarekin. Azken hamar urteetan, taldeak, Indiako bertako hainbat programatan zein nazioarteko folklore dantza eta musika jaialditan parte hartu izan du.\nElgoibarko Folklore jaialdian estreinakoz egingo den dantza batekin hasiko du Haritzek gaurko emanaldia. 2013. urtean Iruñeko Duguna dantza taldeak soka-dantza berezia moldatu zuen San Blas egunean eta San Joan bezperan dantzatzeko. Nafarroako zenbait soka-dantzatan gertatzen den bezala, sokan hasi eta ingurutxoan bukatzen da dantza. Haritz dantzari taldeko kideei Dugunako zuzendari den Aritz Ibañez-ek erakutsi die soka-dantza.\nHaritz Dantzari Taldearen bigarren agerraldian erromeria giroa nagusituko da eta han eta hemengo dantzaldietan ohikoak izan diren erako dantzak ikusi ahal izango dira. Jotak, arin-arinak, Imotzeko esku-dantza, binangoa, jauziak… tartean, sorpresa bat edo beste ere izango da.\nElgoibarko Nazioarteko XXXI. Folklore Jaialdia


Baccio Bandinelli - Wikipedia, entziklopedia askea.\nBaccio Bandinelli (Florentzia, 1488ko urriaren 7a - Florentzia, 1560ko otsailaren 7a ) italiar eskultore eta margolari manierista izan zen. Michelangelo Brandini, bere garaiko florentziar urreginik onenetakoaren seme eta ikaslea eta, Cellinik eta Vasarik diotenez, Michelangeloren imitatzaile kaskarra izan zen.\nFlorentzia, 1488ko urriaren 7a\nFlorentziako Errepublika (1488ko urriaren 16a (egutegi gregorianoa) - 1532 (egutegi gregorianoa))\nFlorentziako Dukerria (1532 (egutegi gregorianoa) - 1560ko otsailaren 17a (egutegi gregorianoa))\nFlorentzia, 1560ko otsailaren 7a (71 urte)\nSantissima Annunziata (en)\nGiovanni Francesco Rustici (en)\nGiovanni Battista Lorenzi (en)\nGiovanni Bandini (en)\nVincenzo de' Rossi (en)\neskultorea, margolaria, marrazkilaria eta arte-historialaria\nHerkules eta Kako\nHerkules eta Kako, Piazza della Signoria, Florentzia.\nMedicitarrek eskatuta egin zituen estatua gehienak, eta haien laguntzatik bizi izan zen. Eskultura oso klasikoak, oreka handikoak eta teknikaz ondo moldatutakoak egin zituen, baina irudimenari neke gehiegirik eskatzen ez ziotenak. San Petriren estatua da horietako bat, 1515ean Florentziako katedralerako egin zuena. Herkules eta Kako Piazza della Signoriarako, marmolean, 1534an egin zuena da bestea, talde-estatua ikaragarria. Aipatzekoak dira Leon X.aren eta Klemente VII.aren hilobietarako egin zituenak ere.\nWikimedia Commonsen badira fitxategi gehiago, gai hau dutenak: Baccio Bandinelli\nMultimedia: Baccio Bandinelli\nAzken aldaketa 12 martxoa 2021(e)an, 00:45(e)tan\nOrriaren azken aldaketa: 12 martxoa 2021, 00:45.


Euskal Herritarrok - Wikipedia, entziklopedia askea.\n2003ko martxoaren 17a1\n1 Espainiako Auzitegi Gorenak legez kanpo utzi zuen.\nEuskal Herritarrok (EH) 1998an sortutako hautes elkarte bat zen, Hego Euskal Herriko abertzale eta ezkertiarrak biltzeko asmoa zuena. 2003ko martxoaren 17an, Espainiako Auzitegi Gorenak Euskal Herritarrok legez kanpo utzi zuen, Batasuna eta Herri Batasuna alderdiekin batera.\n1998ko eta 2001eko Euskal Autonomia Erkidegoko hauteskundeetara eta 1999ko udal eta foru bozkaketetara (Nafarroako parlamentua barne) aurkeztu zen.\nEHren barran, Herri Batasuna alderdiak zuen indar nagusia, nahiz eta Batzarre eta Zutikeko kideek ere parte hartu. Azken bi alderdi horiek hautes elkartea utzi zuten 1999an, ETAk su-etena hautsi zuela eta.\nEHko kide ezagun gehienak Batasuna alderdira igaro ziren, alderdi horren sorrera prozesuan parte hartu ostean.\nEusko Legebiltzarreko 1998ko hauteskundeetara lehendakaritzarako hautagairik gabe aurkeztu zen EH, erakunde horretan era iraunkorrean parte hartuko ote zuen argitu gabe. Hauteskundeetara aurkeztu aurretik, hala ere, Hauteskunde Batzordeak eskatutako sinadurak jaso behar izan zituen, talde berri bezala hartu baitzuten. Horrexegatik, HBk izandakoak baino diru laguntza eta hauteskunde espazio gutxiago izan zituen kanpainan zehar. Talde berritzat hartua izan zenez, ezin izan zituen jaso HBri 1994ko emaitzen arabera zegozkion 22 milioi pezetak. EAEko Legebiltzarrerako hauteskunde haietan 224.001 boto jaso zituen EHk (guztizko kopuruaren % 17,91), eta 14 eserleku eskuratu zituen Gasteizko ganberan, EAEko hirugarren indar politiko bilakaturik. Nabarmen hobetu zituen 1994an HBk lortutako emaitzak, orduko hartan 166.147 boto (% 16,29) eta 11 eserleku lortu baitzituen Herri Batasunak. EAJ suertatu zen garaile hauteskunde haietan. Hala eta guztiz ere, Eusko Jaurlaritza osatzearen ardura euren gain hartu zuten EAJk eta EAk. Gutxiengo egoera horretan, EHrekin lankidetza akordioa sinatu zuten 1999-2002 legegintzaldirako, eta Eusko Jaurlaritza EHren unean uneko babes parlamentarioarekin hasi zen lanean.\nNafarroako Foru Parlamenturako 1999an egin ziren hauteskundeetara ere aurkeztu zen EH, eta 47.271 boto (emandako botoen % 15,96) eta 8 eserleku lortu zituen. Nafarroako Foru Erkidegoan ere nabarmen hobetu zituen Herri Batasunak 1995eko hauteskundeetan lortutako emaitzak, 1995ean, 27.404 boto (% 9,4) eta 5 eserleku lortu baitzituen HBk. Argitu beharra dago 1995eko foru hauteskundeetan, Herri Batasuna eta Batzarre, bakoitza bere aldetik joan zirela Nafarroan. 1999an, aldiz, lau urte lehenago 6.500 boto lortutako Batzarre Euskal Herritarrok taldearen barruan aurkeztu zen hauteskundeetara. Hala eta guztiz ere, 1995ean bi taldeek lortutako emaitzak batuta ere askoz ere hobeak izan ziren 1999an EHk lortutakoak.\nETAk su-etena bertan behera utzi eta borroka armatuari berriz ekin zionean, ordea, Batzarrek jarduera hori gogor kritikatu eta EHtik irtetea erabaki zuen, nahiz eta Milagros Rubio Batzarreko ordezkariak EHren taldean zeukan eserlekua gordetzea erabaki zuen Batzarrek, eta talde mistoko kide bezala gelditzea. 1999ko udal hauteskundeetan ere oso emaitza onak lortu zituen EHk. EAEn, esaterako, botoen % 19,91 eta 679 zinegotzi lortu zituen, eta bakarka aurkezten zen alderdien artean boto gehien lortu zituena bilakatu zen. Gogoan izan behar da udalerri askotan elkarrekin aurkeztu zirela hauteskunde haietara EAJ eta EA, zerrenda bakar eta bateratuak aurkeztuz. Hauteskundeen ondoren, Hego Euskal Herriko hainbat udaletan elkarlanari ekin zioten EAJ-EAk eta EHk, alkatetzak lortzeko elkarri laguntza eskainiz. Elkarlan hura Bizkaiko 25 udaletan, Arabako 11tan eta Gipuzkoako 8tan gauzatu zen. 2000. urtearen erdialdera, ordea, bertan behera gelditu zen lankidetza udal gehienetan, ETAk su-etena bertan behera utzi eta borroka armatuari berriz ekin ondoren EHk ez baitzuen, gainerako bi alderdiek eskatu bezala, ETAren jarduna gaitzetsi.\n1999ko ekainean egin ziren Europako Parlamenturako hauteskundeetan ere hartu zuen parte Euskal Herritarrok-ek, eta 223.030 boto lortu zituen, 1994ko hauteskundeetan baino 83.000 gehiago; Koldo Gorostiaga zerrendaburua europarlamentari bilakatu zen. 2000. urtean, berriz, bertan behera gelditu zen EHk Euskal Legebiltzarrean EAJ-Earekin zeukan lankidetza akordioa, eta apirilean Legebiltzarrera era iraunkorrean joateari utzi zion EHk, ordutik aurrera erakunde horretan unean-unean baino ez zuela parte hartuko adieraziz. Egoera horretara heldu aurretik, eta 2000. urteko otsailean ETAk Fernando Buesa PSE-PSOEko legebiltzarkidea hil ondoren, Juan Jose Ibarretxek berak adierazi zuen indargabetutzat ematen zuela lankidetza akordioa EHk ETAren jarduera gaitzesten ez bazuen. Handik bi hilabetera, Arnaldo Otegi EHko bozeramaile parlamentarioak eraikuntza nazional prozesuak epel jokatzea egotzi zien gainerako alderdi abertzaleei, eta lankidetza hitzarmena alde batek etenik utzi zuenez, EH konpromiso guztietatik libre sentitzen zela adierazi zuen. 2001. urteko urtarrilean, Euskal Legebiltzarreko Mahaiak EHko legebiltzarkideei soldatarik ez ematea erebaki zuen. Bestalde, 2000. urtean Espainian egin ziren hauteskunde orokorretan ez parte hartzea erabaki zuen EHk, eta abstentzioa bultzatu zuen.\nHauteskundeetako emaitzak[aldatu | aldatu iturburu kodea]\nHauteskunde-deialdia eta -data\n1998ko Eusko Legebiltzarrerako hauteskundeak 224.001 17,91 14\n1999ko Nafarroako Parlamenturako hauteskundeak 47.271 15,58 8\n1999ko udal hauteskundeak 272.446 890\n1999ko Europako Parlamenturako hauteskundeak 306.923 1 a\n1999ko foru hauteskundeak 228.528 20,04 29 b\n2001eko Eusko Legebiltzarrerako hauteskundeak 143.139 10,12 7\na Koldo Gorostiaga eurodiputatu izan zen.\nb Hauteskunde hauetako bigarren indar politikoa izan zen.\n↑ Ediktua, alderdi politikoak ilegal deklaratzea helburu dutela, 6/2002 eta 7/2002 zenbakiko auto metatuen ondoriozkoa, Euskal Herriko Agintaritzaren Aldizkaria, 247. zenbakia, 2003-12-18.\n↑ «Batasunaren legez kanporatzearen alde azaldu da Europako Auzitegia», Berria, 2009-06-30.\nOrriaren azken aldaketa: 15 maiatza 2021, 20:23.


Herriko festak - Tafalla\nbuztuaren 14tik 20ra egiten dira Jasokundearen Andre Mariaren (abuztuaren 15a) eta San Sebastianen omenez (abuztuaren 16a), bi-biak hiriko patroiak baitira; horrela, hotsandiko ekitaldi erlijiosoak eginen dira, eta udalbatza joanen da haietara, dantzari, gaitero, txistulari, erraldoi eta kiliken konpartsa eta zibilez lagunduta.\nAbuztuaren 14ko arratsaldean, berezia da Salbera egiten den igoera. Santa Maria elizan, bizilagunez eta bisitariz mukuru betea dagoela, interpretatzen da otoitz kantatu eder hori.\nGoizeko zortzietan, dianak izan eta gero, zezen-entzierro bizi-biziak egiten dira. Festetako goizak kolorez eta alaitasunez beteak izaten dira, bikainak kaleetan zehar ibiltzeko erraldoiekin eta jotari-rondallekin batera; bestela ere, patio edo kaleetan hamarretakoak partekatzeko aukera izanen duzu, adibidez, bildots-saiheski, ogi-mami, edo kalderetez osatutakoak.\nMusika ugari izanen da kale eta leku publiko gehienetan; gainera, gazteen koadrila ospetsuek, peñek, girotuko dituzte kaleak, eta bereziki erakargarria bilakatuko dute hiria abuztuko aste horretan zehar.\nFesten programaren osagarri, zezenketak eta nobilladak, haurrentzako antzerkia, herri kirolak, dantzaldiak eta gazteentzako kontzertuak\n2020/08/14 - 2020/08/20


Konpetentzia digitalak: Graduko ikasleentzako formakuntza materiala: 1. Informazioa eta datuen tratamendua 1.2. Informazioaren, datuen eta eduki digitalen ebaluazioa 1.2.2. Informazio baliabideen ebaluazioa 54\nKonpetentzia digitalak: Graduko ikasleentzako formakuntza materiala: 1. Informazioa eta datuen tratamendua 1.2. Informazioaren, datuen eta eduki digitalen ebaluazioa 1.2.2. Informazio baliabideen ebaluazioa 0 0 0 0 0 20\nKonpetentzia digitalak: Graduko ikasleentzako formakuntza materiala: 1. Informazioa eta datuen tratamendua 1.2. Informazioaren, datuen eta eduki digitalen ebaluazioa 1.2.2. Informazio baliabideen ebaluazioa 3 2 11 5 9 4


Oarsoaldea, Debegesa eta Goieki garapen agentziek enpresen mapa berria osatu dute GIS teknologia erabiliz\nOarsoaldea, Debegesa eta Goieki Garapen Agentziek, Gipuzkoako Foru Aldundiaren laguntzarekin, GIS - Geografia-informazioko sistema - teknologian oinarritutako tresna berria garatu dute, eskualde hauetan kokatuta dauden enpresei buruzko informazio eguneratua bilatzeko eta eskuratzeko aukera ematen duena. Era berean, enpresek aukera dute bertan azaldu edota informazioa eguneratzeko modu erraz, azkar eta erosoan.\nEnpresen mapa birtual berria herritarren eskura dago interneten, enpresagida.eus webgunean, baita Oarsoaldea, Debegesa eta Goieki garapen agentzien webguneetan ere.\nNola atera probetxua GEIS tresnari:\nBilatzaile geografikoa edo kokapenaren araberakoa.\nIzenaren edo aktibitatearen araberako bilatzailea.\nBilatzaile aurreratua, fitxa teknikoan dagoen informazio atal bakoitzeko bilaketa filtro bat sar daiteke.\nInformazioa esportatzeko aukera.\nKoordenatuak enpresa bakoitzaren fitxan.\nInformazioaren osagarri diren elementu ugari erakusteko aukera, logoak, katalogoak, bideoak, argazkiak, etabar.\nWeb aplikazioa APP formatuan ere eskuragarri dago Android Sistementzat honako helbidehonetan:\nMapa birtualean agertzea nahi duten enpresek edota enpresari buruzko datuak eguneratu nahi dituztenek, euren eskualdeko Garapen Agentziarekin jar daitezke harremanetan. Bertan azaltzeak ez du inolako kosturik enpresarentzat.


Euskal Herria Bildu - Eztabaida hasi besterik ez da egin\nEztabaida hasi besterik ez da egin\nCategoría: Leiho bat Madrilen\nKonstituzio erreformaren danbor hotsekin bete zaigu astea.\nBere federalismo horrekin etorri zaigu Pedro Sanchez jauna. Espainiako bandera erraldoia soilik falta izan zitzaion Espainiaren batasuna Bilbotik bertatik aldarrikatu zuenean. Izaera nazionala barik, izaera kulturala duen lurraldea omen gara Idoia mendia anderearentzat.\nBitartean, hor ari zaio Eusko Alderdi Jeltzalea Sanchez eta bere enparauei gorteiatzen. Arrak emeari bezala. Baina funtsean, jeltzaleak eurek dira Espainiaz seduziturik daudenak. Gaur egun petrolio sektore espainiarraren patronaleko burua den Josu Jon Imazen hitzak datozkit burura.\nEta bien bitartean, bere bakardade horretan, zauriturik dagoen piztia basatia bailitzan, hor dugu Alderdi Popularra kontrraerreforman urratsak eman eta eman. Batzutan, indarrean dagoen marko juridiko-politikoari dagozkion legeetan batik bat, PSOEren laguntza ere badu Rajoy jaunak. Helburua, dagoena indartu eta etor litekeenari mugak jartzea.\nEta zehatz mehatz honetaz guztiaz zer uste duen argi eta garbi esaten ez duenik ere bada. Hori bai, egunek aurrera egin ahala, zalantzak uxatuz doaz. Eta batzutan, historia errepikatzen ez ote den susmoa ere badugu. Adi izango gaituzte.\nHemendik eta hauteskundeetara maiz entzungo ditugu balizko erreforma konstituzionalari buruzko adierazpenak. Gu, eztabaidan izango gara.\nEta inork zalantzarik izan ez dezan, gure herriari herri gisa dagozkion eskubide guztiak aitortuko ez dizkion proposamen orok aurrean izango gaitu. Prozesu eraitzaileak... ez bat, bi eta hiru eta lau baizik.\nEztabaida hasi besterik ez da egin.